ИнтерФУТБОЛ :: Муҳаббат ва нафрат\nЎтган мавсум якунларига кўра, ички чемпионатда учинчи ўрин, Европа Лигаси стартидаги шармандали натижа. ПСВ ишқибозларининг жамоа бош мураббийи Филлип Кокуга бўлган севги ва ҳурмати ўрнини нафрат ва тушунмовчилик эгаллади.\nЯқин ўтмишда афсонавий футболчи сифатида эъзозланиб, мураббийлик фаолиятида турли мураккабликларга дуч келаётган мутахассис ҳақида билмоқчи бўлганлар қуйидаги мақола билан танишишлари мумкин.\nФиллип Коку 2009 йили томошабинлар билан лиқ тўлган «Филипс» стадионида хайрлашув учрашувини ўтказганида, миллат муҳаббатига ҳеч нарса тўсқинлик қилолмайдигандек туюлганди. 30 минглик аудитория уни тик турган ҳолда кузатиб қўйишганди.\nКоку ПСВ таркибида 200га яқин ўйин ўтказган. Ҳа, у навқиронлик пайтида «Барселона» сафига қўшилди, аммо фаолияти якунида ортга қайтди. Икки марта Голландия чемпионатида ғолиб чиқиб, клуби билан ЕЧЛ ярим финалигача чиқиш учун қайтди.\nЎйинчилик даври тугагач, Коку тезда мураббийликни бошлаб, қадрдон ПСВнинг ўсмирлар жамоаси ҳамда терма штабида ишлади. Берт ван Марвейкка ассистентлик қилиш жараёни унга ноёб тажриба вазифасини ўтади - 2010 йили «учар голландлар» жаҳон чемпионати финалига чиқишди.\nКокудан ажойиб мутахассис етишиб чиқишига ҳеч ким шубҳа қилмаганди. Ўтмишда терма жамоа ва клубида сардорлиқ боғичини таққан ўйинчи янги ролга идеал тарзда мос тушарди.\nИлк бор катталар футболида мустақил равишда ишлаш имконияти 2012 йилнинг мартида вужудга келди. Ўшанда Фред Рюттен истеъфога чиққач, Коку унинг ПСВдаги ўрнини вақтинча эгаллади.\nОрадан бир ой ўтар-ўтмас, эйндховенликлар янги устоз қўл остида «Хераклес»ни 3:0 ҳисобида енгиб, Голландия кубогини қўлга киритишди. Дарвоқе, айнан Коку ёшларга кўпроқ ишонч билдира бошлади.\nУнинг ташаббуси билан асосий таркибга Мемфис Депай киритилди, тажрибали Иссаксоннинг дарвозадаги ўрнини эса Пшемислав Титонь эгаллади. Натижа ўзини узоқ куттириб қўймади - мавсум чемпионатдаги қаторасига 5та ғалаба билан якунланди.\nШунга қарамай, раҳбарият малакали Дик Адвокатни таклиф қилишга бел боғлади. Коку эса 19 ёшлиларни шуғуллантирадиган бўлди. Ўз навбатида, у терма штабидаги ишини ҳам давом эттирди.\nУзоқ кутилган воқеа 2012|2013 йиллар мавсумида рўй берди - Коку ниҳоят, эйндховенликлар бош мураббийига айланди. Тўрт йиллик шартнома раҳбариятнинг тўлиқ ишонч билдираётганидан далолат берар, энди ёш мутахассис севимли ишини хотиржам бажараверарди.\nКоку қўл остидаги Депай, Виллемс, Локадия ҳамда Вейналдум сингари футболчилардан иборат ёшлар отряди илк мавсумда барқарорликка эришолмади. Октябрдан декабрга қадар ПСВ 8 марта мағлубият аламини татиб кўрди.\nАммо мураббийни истеъфога чиқаришмади. 2014 йилнинг баҳорида Кокунинг ўзи ишдан вақтинча четлашмоқчи эканини билдирди. Сабаб - белини дарҳол операция қилдириши керак эди. Хайриятки, тиббий амалиёт муваффақиятли якунланди ва Коку ортга қайтиб, кейинги мавсумдаёқ жамоасини ғолиблик сари етаклади: 2008 йилдан буён дастлабки, клуб тарихида эса 22-чемпионлик қўлга киритилди.\nКейинги йили «Аякс»га қарши кечган оғир курашдан сўнг ПСВ унвонини ҳимоя қилди. Қўшимчасига, 8 йиллик танаффусдан сўнг жамоанинг Чемпионлар Лигаси гуруҳ босқичига чиқиши қўшимча бонусга айланди.\nБироқ сўнгги (2016|2017) мавсумда Коку жамоаси ишончни оқламади - ЕЧЛда ўз квартетида сўнгги ўрин, маҳаллий чемпионатда 3-поғона - ишқибозларни қониқтирмаслиги тайин. Эндигина бошланган мавсумда ПСВ Европа Лигасини тарк этди: Хорватиянинг «Осиек» клубига имконият бой берилди (0:1, 0:1). Кокунинг мухлислар билан муносабати бузилди.\nФанатларнинг фикрича, у мураббийликдаги ишини бажариб бўлди ва дарҳол кетиши керак эди. Мутахассиснинг ўзи эса барчасини сабр ёрдамида енгиш мумкинлиги, бу йўлда еврокубоклардаги шармандали натижа ҳам тўсиқ бўлолмаслигини таъкидлади.\nВазиятни ўнглаш учун ички чемпионат бор. Янги мавсум стартида ПСВ ўз уйида АЗни енгди - 3:2. Рақиб жамоанинг мавқеи мавжуд муаммони енгиш учун етарли эди.\nҚолаверса, сафарда «Бреда»нинг ҳам мағлубиятга учратилиши (4:1) омадсизликларни вақтинча унутиш учун кифоя қилса керак.\n17:08 ЦСКА(Москва) Элдор Шомуродов учун 5 миллион евродан кўпроқ тўлашга тайёр (0)\n16:12 Азамат Абдураимов ҳам Вадим Абрамовни танқид қилди... (0)\n15:58 Алишер Никимбаев: "Вадим Абрамов 12 кунлик йиғинда нима қилди?" (0)\n11:03 Швед лигаси: Телбавор мавсум ва... (0)\n10:00 Ракурс: Гастролёр Адвокаат (0)\n08:55 Наполида нотинчлик ёхуд АНЧЕЛОТТИ ОБРЎ ЙЎҚОТДИ-ми? (0)\n05:48 «Лос-Анжелес Гэлакси»дан таклиф (0)\n03:52 Дарвозабон пенальти ишласа… (0)\n01:12 Ишчан муҳит анъанаси ва Жейм Милнернинг фикрлари... (0)


Ашхободда Толибон вакиллари Туркманистон ҳукумати билан нимани муҳокама қилди?\n24 май 2022, Тошкент вақти: 20:33\n6 февраль куни Толибон экстремистик гуруҳи делегацияси Туркманистонга бориб, мамлакат расмийлари билан учрашди.\nНа Толибон, на Туркманистон расмийлари ўтказилган музокаралар\nҳақида батафсил маълумот берди.\nАшхободга борган Толибон делегациясига мулла Абдул Ғани Барадар етакчилик қилди.\nТуркманистон Ташқи ишлар вазирлиги ўша куниёқ эълон қилган баёнотга кўра, Толибон Туркманистон – Афғонистон – Покистон – Ҳиндистон (ТАПҲ) табиий газ линияси лойиҳасини ҳамда Афғонистонни темир йўл орқали Туркманистон билан боғлаш масалаларини муҳокама қилиш учун борган.\nТуркманистон Ташқи ишлар вазирлиги баёнотида Толибон делегацияси аъзоси Муҳаммад Суҳайл Шоҳиннинг қисқача баёноти ҳам келтирилди.\nУнга кўра, Шоҳин «Шубҳасиз, ТАПҲ, ТАП лойиҳаларини ва Туркманистондан Афғонистонга темир йўл ётқизишни эрта бошлаш\nАфғонистонда тинчлик ва иқтисодий ривожланишга эришишга ҳисса қўшади», деган.\nШоҳиннинг айтишича, Толибон гуруҳи «мамлакатда амалга оширилаётган барча миллий лойиҳаларни ҳимоя қилинишини» таъминлайди.\nЭкстремистик гуруҳ вакили «ТАПҲ ва мамлакатимиздаги бошқа инфратузилма лойиҳаларини амалга ошириш ва уларнинг хавфсизлигини таъминлашга ҳар томонлама ёрдам берамиз», деган.\nТолибон бундай ваъдаларни олдин ҳам берган. Жумладан, 2016 йил ноябрида гуруҳ матбуот котиби Забиҳулла Мужоҳид баёнот бериб, «Толибон халқ манфаатини кўзлайдиган ва миллатнинг\nривожланиши ва гуллаб-яшнашига ҳисса қўшадиган барча миллий лойиҳаларни қўллаб-қувватлабгина қолмай, уларни ҳимоя қилишга содиқдир», деган эди.\nАммо ўша йилнинг январь ва февраль ойларида Толибон Афғонистоннинг шимолий қисмида Тожикистон ва Ўзбекистондан электр энергиясини ташувчи электр линияларини узиб қўйган эди.\nМужоҳид бу ваъдани берганидан кейин президент матбуот котиби ўринбосари Шоҳ Ҳусайн Муртазавий Толибоннинг ушбу баёнотидан бир неча ой олдин гуруҳ 302 мактаб, 41 соғлиқни\nсақлаш клиникаси, 50 масжид минораси, 5 305 уй, 1 818 дўкон, 1 ҳукумат биноси, 6 кўприк, 293 эстакада ва 11 вилоятда 123 километр йўлни вайрон қилганини билдирди.\n2020 йилнинг май ойида эса Афғонистон Ички ишлар вазирлиги матбуот котиби Тариқ Арян Толибон ўтган олти ой ичида 14 та вилоятда 110 та ҳукумат лойиҳасини вайрон қилганини маълум\nТАПҲ қувури орқали Туркманистондан Ҳиндистонга газ етказиб бериш режалаштирилган. Ушбу қувурнинг узунлиги 1 814 км, қиймати эса 10 миллиард долларни ташкил этади.\nТуркманистон 25 йилдан ортиқ вақтдан бери лойиҳани якунлашга уриниб келади. Аммо Афғонистондаги хавфсизлик муаммолари бунга тўсқинлик қилмоқда.\nТолибон ҳақида китоб ёзган журналист Аҳмед Рашид Озодликка берган интервьюсида: «1990 йилларда Ашхобод ТАПҲ қувурини қуриш учун курашар экан, толиблар футбол стадионларида аёлларни қатл қила бошлаган, натижада лойиҳани бошлаш имконсиз бўлиб\nқолганди», - деди.\n«Агар толиблар ҳукумат назоратини қўлга киритса, Қобулдаги тузум билан муросага келмаса, улар билан иш олиб бориш услубини ишлаб чиқмаса, Афғонистонга хорижий сармоя ётқизилиши амри\nмаҳол», - дея қўшимча қилди у.\nКейинги йилларда Туркманистоннинг ТАПҲ лойиҳасини якунлаш истаги янада кучайди, чунки мамлакат жиддий иқтисодий муаммоларга дучор бўлган.\nБу муаммолар замирида мамлакатнинг асосий экспорти бўлмиш табиий газ савдоси ётади.\nАйни дамда туркман газининг асосий харидори Хитойдир. Аммо ўтган йилда Пекин Туркманистондан харид қиладиган газ кўламини қисқартирди.\nТАПҲ қувури орқали 33 миллиард метр куб туркман газини 1 800 кмдан ошиқ масофага юбориш режалаштирилган.\nЛойиҳа якунланса, Афғонистон Туркманистондан 5 миллиард метр куб, Покистон ва Ҳиндистон эса 14 миллиард куб газ харид қилиши мумкин бўлади.\n2018 йилнинг апрель ойидан бери Туркманистон камида уч маротаба Афғонистон тинчлик музокараларига мезбонлик қилишни таклиф қилди. Аммо 6 февраль куни бўлиб ўтган музокаралар ҳақидаги хабарларда бу таклиф ҳақида ҳеч нима дейилмади.\nТуркманистон Ташқи ишлар вазирлиги баёнотида тинчлик музокаралари тўғрисида\n«Афғонистонда тинчлик ва барқарорликни ўрнатиш ва қўллаб-қувватлашнинг аҳамияти» ҳақидаги умумий гапдан бошқа ҳеч қандай маълумот берилмади.\nТолибон делегацияси ва Туркманистон ҳукумати нафақат газ, балки электр энергияси масаласини ҳам муҳокама қилган бўлиши мумкин.\nТуркманистон Афғонистон орқали Покистонга электр энергиясини экспорт қилишни истайди.\nБунинг учун 500 киловольтли Туркманистон – Афғонистон – Покистон (ТАП) линиясини ётқизиш режалаштирилган.\nЖорий йилнинг 14 январь куни Туркманистон президенти Гурбангули Бердимуҳамедов ва Афғонистон президенти Ашраф Ғани ТАП лойиҳасининг биринчи қисми бўлмиш Карки (Отамурот)\n– Андхўй – Пули Ҳумри электр узатиш лойиҳаси очилишини видео орқали томоша қилдилар.\nТуркманистон Афғонистоннинг шимолий қисмига электр энергиясини экспорт қилади. Кейинги йилларда Афғонистон шимолидаги йирик ҳудудлар Толибон назоратига ўтди.\nТолибон ушбу ҳудудларда яшовчи халқдан электр энергияси учун ҳақ тўпламоқда. Аммо бу пулнинг қанча қисми Туркманистонга етиб бораётгани номаълум.\nОдатда электр энергияси тўловларини Туркманистонга Афғонистон ҳукумати тўлаб келади. Айни дамда Толибон назорати остидаги ҳудудларда ишлатилаётган электр энергияси учун Қобул\nАшхободга қанча ҳақ тўлаётгани ҳақида маълумот йўқ.\nАммо Толибон Афғонистоннинг шимолий қисмида ўз мақсадларига эришиш йўлида Туркманистон электр энергиясидан фойдаланиб келаётганига шубҳа йўқ.\n2018 йилнинг июль ойи охирида Туркманистондан Афғонистонга электр узатувчи учинчи линия ишга туширди. 110 киловольтли электр линияси Бадғис вилояти маркази Қалаи Науга етиб боради.\n2019 йилнинг апрель ойида Толибон Бадғисдаги электр симёғочларини портлатиб юборди ва таъмирлаш ишларига тўсқинлик қилди.\nЎшанда Бадғис вилоятининг ўша пайтдаги ҳокими Абдул Ғафур Маликзай:\n«Толиблар 21 та қишлоқни электр энергияси билан таъминлашни истайдилар ва уларнинг талаби қабул қилинди. Аммо бу бир кунда битадиган иш эмас», - деган деди.\n6 февраль куни бўлиб ўтган учрашув ортидан Бадғис вилоятининг амалдаги ҳокими Ҳесамуддин Шамс Азади – Озодлик радиосининг Афғонистондаги хизматига интервью бериб, Толибонинг\nинфратузилмани барбод қилмаслик ҳақидаги ваъдасини мамнуният билан қабул қилишини\nҲоким эндиликда гуруҳ «ўз ваъдасига амал қилиши кераклигини» қўшимча қилди Туркманистон расмийларининг Толибон делегацияси билан учрашув ҳақида деярли барча маълумот бермагани эътиборга лойиқдир.\nОзодликнинг туркман хизматига кўра, давлат оммавий ахборот воситалари «афғон делегацияси» ташриф буюргани ҳақида “абар берган, аммо улар билан учрашган туркман расмийларининг\nАммо тарқатилган камида битта фотосуратда Ташқи ишлар вазири Рашид Мередов музокаралар столида ўтирганини аниқ кўриш мумкин.\nАфғонистон ҳукумати Толибонниннг Ашхободга ташрифи ҳақида аниқ изоҳ бермади, аммо Қобулдаги ҳукумат вакили Азади радиоси билан суҳбатда афғон халқи бошқа азоб чекмаслиги учун Афғонистондаги барча гуруҳлар мамлакат инфратузилмасини ҳимоя қилиши кераклигини\nШунингдек, расмий Толибонни зудлик билан тинчлик сулҳига рози бўлишга чақирди.


Ғазнаси портлатилган "Исломий давлат" жорияларига ҳам пул тўлолмай қолди\n"Исломий давлат"га қарши ҳаво ҳужумларини олиб бораётган халқаро коалиция раҳбарияти террор гуруҳи маблағ ва одам танқислигидан қийналаётгани ҳақида баёнот тарқатди. Яқинда қўлга киритилган ИДга тегишли ички ҳужжатлар таҳлилига кўра, ҳатто, жориялар учун ҳам пул қолмаган, жангарилардан эса электр токини камроқ ишлатиш ва гуруҳ автомобилларидан шахсий эҳтиёж учун фойдаланмаслик сўралмоқда.\nИД ички ҳужжатлари таҳлили\nCNN телетармоғи тарқатган хабарга кўра, "Исломий давлат"га қарши кураш олиб бораётган халқаро коалиция қўмондони ўринбосари генерал-майор Питер Э.Герстен сўнгги ойлардаги ҳужумлар террор гуруҳи моддий базасига жиддий зарар етказганини айтган.\nСешанба оқшом журналистларга сўзлаган ҳарбий бироз вақт муқаддам қўлга киритилган ИД ички ҳужжатлари таҳлили ва сўнгги вазиятга доир маълумотлар асосидаги хулосаларини маълум қилди.\nРасмий баёнотга кўра, умумиятла, ИД сўнгги ойларда маблағдан анча қисилиб қолган. Жангариларга турмушга чиқиш ёки жориялик қилиш учун борган жиҳодчи аёлларга тўлашга ҳам пул етмаётир.\nБундан ташқари, ҳужжатларда жангариларнинг электр токидан фойдаланишни чеклаш, ИД ҳисобида бўлган автомобиллар ва бошқа турдаги мулклардан ҳам фақат гуруҳ манфаати учун фойдаланиш, шахсий эҳтиёжлар учун фойдаланишни чеклаш ва назорат қилиш ҳақида гап боргани айтилмоқда.\nҚизиғи, жангарилар жанг майдонига чиқмаслик учун табибдан ҳужжат олишини чеклаш ҳам кўзда тутилгани айтилди.\nИДга кираётган жангарилар камайди\nГенерал-майор Питер Э.Герстен сўнгги ойлар ичида ИДнинг молиявий ва моддий техникавий базалари нишонга олингани ҳамда бу тактика иш берганини айтмоқда.\nРасмий маълумотларга кўра, ўтган йили шу вақтга ИДга ойига 1500дан 2000 мингга қадар кўнгилли жангари қўшилган бўлса, шу кунда ойига 200 гина одам ИД ҳудудига ўтмоқда.\n"Аслида биз ҳозир ИДдан қочаётган жангарилар сони ошаётганини кузатаяпмиз. Уларнинг ғояга ишончи синаётганини кузатаяпмиз. Биз уларнинг (ИД раҳбарлари - таҳр.) тўловларни вақтида тўлай олмаётганини кўраяпмиз. Биз уларнинг ИДни ташлаб кетишга уринаётганини кўраяпмиз", деди жумладан АҚШ матбуотига сўзлаган генерал-майор.\nАҚШ ҳарбийлари бу баёнотларига далил ўлароқ сўнгги йирик ҳаво ҳужумлари видеоларини ҳам эълон қилди.\nИДнинг $800 млн. ғазнаси портлатилди\nШу йилнинг январь ойида ИДнинг Ироқдаги нақд пул сақланган ғазнасига ҳужум қилинган видеода ҳавога учган банкнотлар акс этган. Ҳарбийлар бу каби бир неча ҳужумда гуруҳнинг 300 миллиондан 800 миллион долларгача нақд пули йўқ қилинганини айтмоқда. Айни пайтда, яна бир неча ғазна нишонга олингани ва тез орада уларга ҳам ҳаводан ҳужум уюштирилишини ваъда қилмоқда.\nБундан ташқари, ўтган йилнинг октябрь ойидан буён ИДнинг бир неча йирик нефть базалари ҳам вайрон қилинган.\nВашингтондаги Яқин Шарқ форуми таҳлилчиларидан бири, жиҳодчилар қўлланаётган Интернет технологиялар ва онлайн ахборот базалари бўйича тадқиқотчи Айман ал-Тамимий жума куни форум тарқатган пресс-релизда: "Гуруҳнинг ички ҳужжатларида кўринишича, бундай ҳужумлар ИДнинг ҳарбий, молиявий ва маъмурий базасига жиддий зарар етказган", деб ёзди.\nАйман ал-Тамимий ИДга тегишли ички ҳужжатларни қўлга киритган тадқиқотчидир. У бу ҳужжатларни ИД назорати остидаги ҳудудда бўлган суриялик фаоллар, журналистлар ва аҳоли кўмагида қўлга киритганини айтган. ИДнинг баъзи ҳужжатлари эса гуруҳ назоратидан озод қилинган ҳудудларда қўлга киритилган.\nЖория ва хотинга 50 доллар\nБу ҳужжатлар илк бор CNN томонидан CTC Sentinel террорга қарши кураш марказига таянган ҳолда чоп этилган эди. Ҳужжатларда ИДнинг 2016 йил март ойига қадар бўлган маъмурий ва молиявий ҳисоботлари қайд этилган.\nЖумладан, ИД ҳудудидаги тўловлар "жангари учун ойига ўртача 50 доллар, уларнинг хотинлари учун 50, болаларининг ҳар бири учун 35, ҳар бир жорияси учун 50, жориядан туғилган ҳар бир бола учун 35, ота-онаси учун 50 доллардан, қарамоғидаги бошқа оила-аъзоларининг ҳар бири учун 35 доллардан" қилиб белгиланган.\nАл-Тамимий Сурияда юрган ва қайтган жангарилар, гаровда сақланган журналистлар ва бошқа манбалардан олинган маълумотлар буни тасдиқлашини қайд этади. Дарвоқе, яқинда юртдошларини ИДга тарғиб қилиб, видеобаёнот тарқатган ўшлик кекса жангари ҳам унга бир ойлик маош 50 доллар эканини айтган эди.\nЖангарилар ойлиги кесилган\nҲозир ИД ҳудудидан чиқаётган хабарларга кўра, сўнгги ойларда ана шу маошини ололмаётган жангари ва уларнинг қарамоғидаги аёллар сони ортган. Ижтимоий тармоқларда эса, айниқса, Ғарб давлатларидан жорияликка борган аёллар, ҳатто, оддий гигиена талаблари даражасида ҳам шароит йўқлиги, жумладан - электр токи, иссиқ сув, тиш пастаси каби зарурий буюмлар ҳам етишмаётганидан нолиган постлар тарқалди.\nИДнинг ички ҳужжатларида гуруҳнинг Суриядаги пойтахти бўлган Роққа шаҳридаги жангариларнинг ойлигини ярмига кесиш қарори ҳам акс этган.\nАл-Тамимий томонидан тарқатилган мазкур ҳужжатларда октябрь ойида жиҳоддан қочган жангариларга афви умумий эълон қилгани, ўз маъмурий ричаглари ва ижтимоий тармоқларга масъул гуруҳлари воситасида янги жангариларни ёллашга зўр бераётгани ҳам кўринганини айтади.\nҲаттоки, ИД ички ҳужжатларида жанг майдонига чиқишдан қочиш учун табибдан сохта маълумотнома олган жангариларнинг борлиги қайд этилгани ҳам айтилмоқда.\nАйни пайтда бу ҳужжатларни кўздан кечирган таҳлилчилар ИД назорати остида яшаётган жангарилар ва уларнинг оилалари оғир шароитларда яшашга кўниккани ҳамда ички қийинчиликлар террор гуруҳи раҳбариятига жиддий эътироз туғилишига сабаб бўлмаслиги мумкин демоқдалар.\nАйни пайтда коалиция ҳаво ҳужумларига бошчилик қилаётган генерал-майор Герстен ҳам ИДга қарши кураш тинимсиз давом этаётгани, бироқ ғалаба учун "сабр ва вақт зарур"лигини таъкидлаб ўтди.\nИД Марказий Осиёдан оилаларни жиҳодга ёллашга уринмоқда\nАйни пайтда Ироқ ва Шомда жанглар кучайиб, талофотлари ошаётган "Исломий давлат" Марказий Осиёдан оиласи билан жиҳодга борган жангарилар даъвати ўрин олган тарғибот видеоларини пешма-пеш эълон қилмоқда.\nЎтган ойда экстермист гуруҳларнинг рус тилидаги сайтларида бола-ота-бобо тилидан даъватлар янграган икки видео чоп этилди.\n"Исломий давлат" (ИД) ғояларини ижтимоий тармоқларда ёйиб келаётган Furat Media гуруҳи тарқатган видеолардан бири 30 дақиқалик ва унда асли ўшлик бўлган 60лар атрофидаги жангари ҳамюртлари, айниқса, Туркияда юрган ҳамюртларини Сурияга чорлади.\nЯна бир видеода эса қозоғистонлик жангарилар болалари билан бирга ҳамюртларини Сурияга жиҳодга келишга чорлайди. Бу видеода 4-6 ёшлар атрофидаги гўдак қўлида қурол билан кадрга ўқталиб, президент Нурсултон Назарбоев номига таҳдид сўзларини такрорлади.\n2014 йилнинг 29 июнида собиқ ИШИД - "Ироқ ва Шом Ислом давлати" террор гуруҳи Ироқ ва Суриянинг каттагина ҳудудида халифалик ўрнатгани даъвоси билан чиққан ва ўзини "Исломий давлат", деб эълон қилган.\nҚисқа муддат ичида Ироқ ва Сурия ҳудудидаги сарҳадларини кенгайтирган ИД бошқа дин вакиллари, жумладан, насроний ва язидийлар жамоалари вакилларини қатлиом қилди. Айни пайтда, шиа мусулмонларига қўшиб, ўз талабларига бўйсунмаган суннийларни ҳам қира бошлади.\nНатижада, аввалига ИД дунё ҳамжамиятининг биринчи рақамли душманига айланди ва шу кунда 60 дан ортиқ давлат иштирок этаётган йирик халқаро коалиция унга қарши курашмоқда.


hidoyat.uz – “Мовароуннаҳр” нашриётининг сайти - Аллоҳни севсангиз, Расулуллоҳга эргашинг!\n2018 йил 5 апрел\nРасулуллоҳ соллаллоҳу алайҳи васаллам робиул аввал ойининг ўн иккинчиси, душанба куни милодий 571 йил, апрел ойида таваллуд топдилар.\nПайғамбаримиз Муҳаммад (соллаллоҳу алайҳи васаллам) комил инсон бўлиб, у то қиёмат кунигача келадиган бутун инсоният учун энг мукаммал ва энг гўзал намуна бўлдилар. Аллоҳ таоло Қурони Каримда марҳамат қилиб: “(Эй имон келтирганлар!) Сизлар учун – Аллоҳ ва охират кунидан умидвор бўлган ҳамда Аллоҳни кўп йод қилган кишилар учун Аллоҳнинг пайғамбарида гўзал намуна бордир” – деб айтган (Аҳзоб сураси, 21-оят). Биз расулуллоҳдан ўрнак олишимиз, у кишининг суннатларини маҳкам улашимиз ва энг асосийси, у зотни ўзимиздан ҳам ҳамма инсонларданда яхши кўришимиз, яхши кўра олишимиз керак, бу “ҳа яхши кўрдим” дейишлик билан бўмайди. Қалбимизга назар солайлик, биз расулуллоҳни яхши кўра олаяпмизми у кишини суннатларига қанчалик амал қилаяпмиз ва у зотни қанчалик таниймиз, у кишини ҳаётларини ўрганаяпмизми?\nРасулуллоҳ соллаллоҳу алайҳи васаллам ўзларининг муборак ҳадисларида марҳамат қилганларки: “Сизлардан ҳеч бирингиз то ман унга отасидан ҳам, боласидан ҳам ҳамма инсонлардан севимлироқ бўлмагунимча комил мўмин бўлолмайди”. Демак, Пайғамбаримизга бўлган муҳаббатимиз жуда муҳим. Мусулмонман деган инсонга катта зарурат экан. Шу тўғрисида Аллоҳ таоло Қурони каримда марҳамат қилади: “Айтинг (эй Муҳаммад): Агар Аллоҳни севсангиз, менга эргашингиз. Шунда Аллоҳ сизларни севади”.\nДемак, Расулуллоҳга эргашишлик ва у зоти севишлик, бу Аллоҳнинг розилигига ва Унинг севимли бандаси бўлишга олиб келади.\nРасулуллоҳ ҳаётлари ҳақида сўз кетганда биринчи бўлиб туғлишлари ҳақида гапирилади. Расуллоҳ соллаллоҳу алайҳи васалламнинг туғилишларидан олдин дунё тамоман залолатга чўккан эди. Башарият ўзининг Яратувчисини унутиб, ўзлари ўйлаб топган ёки ўз қўллари билан ясаган бут санамларга ибодат қилишарди. Инсониятнинг заиф жинси, аёллар буюм сифатида кўриларди. Болалар тириклайин кўмиларди. Етимлар зор йиғларди. Бирорта гуноҳ ва фаҳш амал қилинмасдан қолмаган эди. Ер одамларнинг гуноҳу осийлигидан оғир-оғир нафас оларди.\nРасулуллоҳ соллаллоҳу алайҳи васаллам ни суннатларига амал қилган инсон қиёматда у зотни муборак шафоатларига муяссар бўлади, бу дунёда эса ҳар хил хасталикларга чалинмайди. Мисол учун, сув ичган инсон суннатга мувофиқ ўтириб ичса “кўричаг” касалига учрамайди.\nСуннатга мувофиқ ошқозонини учга бўлиб яъни бир қисмини овқатга, бир қисмини сувга, бир қисмини ҳавога қолдириб овқатланган инсон бугунги кўпчилик балоланаётган касалликлардан сақланган бўлади.\nФарзанд кўрганимизда еттинчи куни суннатга муофиқ сочини олишимиз бола соғлиғи учун жуда катта фойдаси борлигини бугунги кунда дунё олимлари ҳам тасдиқлашаяпти. Шу каби инсон соғлиғига фойдали суннатларни санаб адоғига етиб бўмайди. Булар суннатга амалнинг шу дунёдаги фойдалари эди, боқий ҳаётимиз кўприги бўлган қиёматдаги фойдаси эса Аллоҳ таоло раҳмати, пайғамбарининг шафоати бўлади.\nФақатгина, Расулуллоҳ соллаллоҳу алайҳи васалламгина Аллоҳ таолонинг розилиги билан ўзлари хоҳлаган умматларини шафоат қиладилар. Ўша шафоатга сазовор бўладиганларнинг бир тури Расулуллоҳ соллаллоҳу алайҳи васалламнинг ҳақларига салавот ва саломни кўп айтувчилардир. Пайғамбаримиз соллаллоҳу алайҳи васалламга салавот ва салом айтиб туриш – ҳар бир банданинг бурчи. Аллоҳ таоло шунга амр қилган. Аммо жума куни Пайғамбаримиз соллаллоҳу алайҳи васалламга салавот айтиш яна ҳам зарур ва алоҳида фазилатга эгалигини ушбу ҳадисдан билиб оламиз.\n«Набий соллаллоҳу алайҳи васаллам: «Жума куни менга салавотни кўпайтиринглар. Албатта, менга етказилур ва мен эшитурман», дедилар» (Имом Шофеъий ва Имом Ибн Можа ривоят қилган).\nБир кунда Пайғамбаримиз соллаллоҳу алайҳи васалламга кўп салавот айтмоқ жуда ҳам марғуб иш. Умматларнинг айтган салавотлари Пайғамбаримиз соллаллоҳу алайҳи васалламга етқазилади. Аллоҳнинг амри ила у зот соллаллоҳу алайҳи васаллам бу салавотларни эшитадилар, улардан хурсанд бўладилар. Аллоҳим, барчаларимизни қиёматда росулуллоҳни шафоатларига муяссар қилгин.\n212 марта ўқилган.


ВИРУСЛИ ГЕПАТИТДАН САҚЛАНИНГ » Кармана овози\nКармана овози » ТИББИЁТ » ВИРУСЛИ ГЕПАТИТДАН САҚЛАНИНГ\nБулим: ТИББИЁТ 18-12-2017, 10:21\nВирусли гепатитлар жигарнинг юқумли касалликлари туркумига кириб, халқ тилида сарғайма дейилишини ҳамма яхши билади.\nҲозирда уларнинг А, В, С, Д, Е турлари мавжудлиги ҳам тиббиётда яхши маълум. Шуниси борки, бу касалликлар белгиларсиз ошқозон-ичак бузилишидан тортиб, кучли оғриқлар, тана ҳароратининг юқори бўлиши, сариқлик белгилари, қусиш, ўнг қовурға остидаги оғриқлар билан кечади.\nКўп ҳолларда бу касаллик МТМларда, мактабларда кенг тарқалади. Шахсий гигиена қоидаларига амал қилмаслик бунинг асосий сабабидир.\nКасалликнинг асосий белгилари қуйидагилар ҳисобланади.\nБемор кўзининг оқи, оғиз бўшлиғида, тил ости шиллиқ қаватлари ва тана терисида сарғайиш аломатлари кузатилади. Кўп ҳолларда касаллик белгиларисиз кечиши ҳам мумкин.\nЎнг қовурға ости соҳасида оғриқ сезилади, сийдик ранги тўқ бўлиши мумкин. Иштаҳа пасайиши ёки йўқлиги, дармонсизлик, кўнгил айниши, қусиш аломатлари кузатилади, айрим ҳолларда касаллик ўткир бошланиб, тана ҳарорати 370 С, 380 Сга кўтарилади.\nКасалликнинг олдини олиш учун доимий равишда тозаликка риоя қилиш зарур.\nБу касалликка қарши курашиш учун туманимиз ҳудудидаги ташкилот, корхона ва муассасаларда кўплаб тарғибот-ташвиқот ишларини олиб бораяпмиз.


Мухлисларга раҳмат! Ислом Тўхтахўжаев ОЧЛ 1-тур энг чиройли гол муаллифи / CHAMPIONAT.asia\n08 мар 15:14\nТеглар : ОЧЛ "Локомотив"Ислом Тўхтахўжаев\nОФК сайтида давом этган сўровнома ўз якунига етди.\nСайт ходимлари Осиё чемпионлар лигаси гуруҳ босқичи 1-турида киритилган энг чиройли голни аниқлаш учун сўровнома ўтказишди. Чиройли голлар орасида "Локомотив" ҳимоячиси Ислом Тўхтахўжаевнинг "Ал Ваҳда" дарвозасига киритган голи ҳам бор эди. Кўрган бўлсангиз керак, Ислом жарима тўпини маҳорат билан амалга оширди.\nБир кун давом этган сўровномада 2262 мухлис қатнашиб, шулардан 1441 нафари Ислом Тўхтахўжаевга овоз беришди. Натижада "Локо" сардори 64 фоиз овоз билан биринчи ўринни эгаллади ҳамда унинг голи ОЧЛ 1-туридаги энг чиройли гол деб топилди. Шу ўринда Ислом Тўхтахўжаев учун овоз берган барча мухлисларга миннатдорчилик билдириб қоламиз.


Симсиз флагман қулоқчинлар рекорд даражада арзонлади - Terabayt.Uz\nSony бундан тахминан уч йил олдин Sony WH-1000XM3 симсиз қулоқчинини сотувга чиқарган эди. Бироқ бир йил олдин янги Sony WH-1000XM4 модели пайдо бўлишига қарамай, эски WH-1000XM3 қулоқчини ҳали ҳам жуда машҳур модель бўлиб қолмоқда.\nЎҚИНГ: Sony янги қулоқчин рекламасида 2022 йилги флагман смартфонини кўрсатди (учта видео)\nДастлаб 350 доллар нархда сотилган қурилма, бу йил 200 доллар нархга туширилди. Энди эса Best Buy флагман қулоқчинларни 170 долларга таклиф қилмоқда, бу эса рекорд даражада нархнинг пастлаши ҳисобланади.\nҚулоқчиннинг асосий афзаллиги — бу фон шовқинларини қайтара олишидадир. Шовқинни қайтариш учун қулоқчин QN1 процессоридан фойдаланади. Шунингдек, қулоқчин 360 Reality Audio технологиясини қўллаб-қувватлайди, бу фойдаланувчига ажойиб мусиқалардан баҳраманд бўлиш имконини беради.\nҚулоқчинлар сенсорли бошқарувга эга, зарядсиз 30 соат давомида ишлайди ва смартфонга ўрнатилган шахсий ёрдамчининг овозли бошқарувини қўллаб-қувватлайди. Ушбу эшитиш воситаси USB-C порти билан қувватланади.\nSony WH-1000XM3 қулоқчини янги Sony WH-1000XM4'дан фарқ қилади. Эски моделнинг микрофон сифати яхши эмас. Шунингдек, унда қўнғироқ қилинётган вақтда мусиқани тўхтатиш Speak-to-Chat функцияси ҳамда қулоқчинларни ечиб қўйган вақт автоматик мусиқани тўхтатиш функцияси мавжуд эмас.\nЎҚИНГ: AirPods Pro’нинг кераги йўқ: унинг Siri ва Bluetooth 5.0’ли клони атиги 12 доллардан сотиляпти!\n#Sony #Sony WH-1000XM3


Ўзбек миллатининг юзига тупириш: Қирғизистон ва Ўзбекистон Президентлари Тошкентда учрашдилар. “Ҳаракат”: Чингиз Айтматов билан Абдураҳим Пўлат 27 йил аввал учрашганлар - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:09 - Ўзбек миллатининг юзига тупириш: Қирғизистон ва Ўзбекистон Президентлари Тошкентда учрашдилар. “Ҳаракат”: Чингиз Айтматов билан Абдураҳим Пўлат 27 йил аввал учрашганлар\nЯқиндагина президентлик курсисига ўтирган Қирғизистон Президенти Сооронбой Жээнбеков бугун Шавкат Мирзиёнинг таклифи билан Тошкентга келди ва иккала президент аввал дор доирада, сўнгра расмий делегациялар иштирокида кенгайтирилган учрашувлар ўтказдилар. ЎзАнинг узундан узун хабарлари вайсаш руҳидаги баланд паровоз гаплардан иборат. Хабарга арзийдиган воқеа – машҳур ёзувчи Чингиз Айтматовнинг 2018 йилда нишонланадиган 90 йиллиги муносабати билан Ўзбекистон Миллий Университетида у буюк инсоннинг ҳаёти ва ижодига бағишланган доимий кўргазма ташкил қилиш ҳақидаги қарор Қирғизистон Президентига расман билдирилгани бўлса керак.\nЎзаро музокаралардан кейин икки президент ОАВ вакиллари билан учрашдилар, яъни қўшма матбуот конференцияси каби бир нарса ўтказилди. Икки раҳбар икки томонлама келишувларни олқишладилар. Сооронбой Жээнбеков ўзидан аввалги Президент Алмазбек Атамбаевнинг Шавкат Мирзиёга “Данакер” ордени бериш ҳақидаги фармонини охирги етказиб, орденни тантанали равишда эгасига топширибди.\nҲамма воқеалар Ўзбекистон Президентининг Кўксарой қароргоҳида бўлиб ўтган. Расмга қараганда, икки президент қўшма баёнот имзолашган ва аммо бу тўғрида расмий хабарда ҳеч гап йўқ.\nБундан ҳам муҳими, икки президент 2010 йили июнь ойида бир ҳовуч қирғиз фашистлари Қирғизистон ҳукуматининг ёрдамида ўзбекларни тириклайин ёққанлари, ўзбекнинг қиз-аёлларини подалашиб зўрлашгани, 3 кунда 300 ўзбекни ваҳшийларча ўлдиришгани, ўша воқеалардан ҳалок бўлганларнинг 75 фоизи ўзбек бўлганига қарамасдан, жазоланганларнинг 85 фоизи ўзбек бўлгани ҳақидаги воқеаларни умуман тилга олмаганлар.\nБу воқеа Ўзбекистон Президенти Шавкат Мирзиё тарафидан ўзбек миллатининг юзига очиқча тупуришдир, айнан шу сабабли, қирғизлар унга орден берганлри ҳам шубҳасиздир.\nВаҳолангкки, қирғиз фашистларининг қонхўрлиги европалик сиёсатчи ва ҳуқуқчилардан иборат бўлган Мустақил Халқаро Комиссия тарафидан тасдиқланган. Комиссиянинг ҳисоботида “геноцид” сўзи ишлатилмаса ҳам, қирғизлар “инсониятга қарши жиноят” қилганлари, “қирғиз фашизми” сўзлари ишлатмаса ҳам, қирғизлар “этномиллатчиликни сиёсий фанатизм” даражасига олиб чиққанлари, яъни феълан “геноцид” ва “қирғиз фашизми” бўлгани тан олинади Аммо, Қирғизистон парламенти бу Комиссиянинг ҳисобатини тан олишни рад этиб, бу Комиссия раиси, финландиялик евродепутатни бутун умр Қирғизистонга киритмаслик қарори олганди.\nҲеч шуҳасиз, бу нарсаларни ўзбек миллати ҳеч қачон унутмайди. Вақти келади, Шавкат Мирзиёдан ҳам жавоб сўрайди.\nВақти келгани учун эслатиш керакки, 1990 йилнинг июнь ойи бошида ҳам қирғиз фашистлари Ўзгенда ўзбекларни қирғин қилишганда, ўша пайтдаги СССР президенти Михаил Горбачев қонли воқеаларни тўхтатиш учун ўзининг миллатлараро муносабатлар бўйича маслаҳатчиси Чингиз Айтматовни Ўзгенга жўнатган эди. Ўшанда Чингиз Айтматов тўғридан-тўғри “Бирлик” Партияси раиси Абдураҳим Пўлатга Москвадан телефон қилиб, “Қонли воқеанинг юзага келишида “Бирлик”нинг ҳам роли бор деган гаплар юрибди, шунга нима дейсиз?” деб сўраган, Абдураҳим Пўлат “Чингиз оға, биз пантюркист ташкилот эканлигимизни ҳамма билади, биз бундай ишларга аралашишимиз ҳақида гап ҳам бўлиши мумкин эмас” деган. Чингиз Айтматовнинг жавоби шундай: “Мен буни билардим, аммо “Бирлик”нинг лидеридан бу сўзларни шахсан эшитмоқчи эдим. Мен Ўзгенга кетмоқдаман. Эртага фалон соатда Тошкент аэропортидаги ҳукумат хонасида мени кутинг, Сизни ҳам Ўзгенга олиб кетаман”.\nАбдураҳим Пўлат айнан шундай қилди ва Чингиз Айтматовни аэропортда кутиб олди. Уни Ўзбекистон ҳукуматининг раҳбари Шукрулло Мирсаидов ҳам бир гуруҳ ёзувчилар билан кутиб олди. Чингиз Айтматов аввал Шукурулла Мирсаидов, кейин Абдураҳим Пўлат билан бошма-бош учрашиб, Абдураҳим Пўлатга шундай деди: “Ислом Каримов Сизни олиб кетишимга тиш-тирноғи билан қаршилигини Шукулло Мирсаидов менга етказди. СССР президентининг маслаҳатчиси сифатида ўзим хоҳлаган ишни қилоламан. Аммо, ҳозирги оғир вазиятда Ислом Каримов билан жанжал бўлишини истамайман. Шу сабабли узр, ҳозир Сизни эмас, икки ўзбек ёзувчисини олиб кетаман” деди. Абдураҳим Пўлат бундай қарорга қарши эмаслигини, бирликчилар ҳамма ерда қирғиз-ўзбек жанжали кенгайиб кетмаслиги учун ҳаракат қилишаётганини билдирди. Чингиз Айтматов билан бирга кетган ёзувчилардан бири Одил Ёқубов феълан бирликчи эди.


Келгуси йилдан 40 ёшдан ошганлар йилига бир марта скринингдан ўтади - президент - 09.11.2021, Sputnik Ўзбекистон\nКелгуси йилдан 40 ёшдан ошганлар йилига бир марта скринингдан ўтади - президент\nШавкат Мирзиёев кардиология соҳасини жиддий ислоҳ қилишни, келгуси йилдан мутлақо янги тизим жорий этилишини эълон қилди. 09.11.2021, Sputnik Ўзбекистон\nТОШКЕНТ, 9 ноя – Sputnik. Ўзбекистонда кардиология соҳасини жиддий ислоҳ қилиш бошланди. Бу ҳақида бугун президент ҳузурида бўлиб ўтган мажлисда маълум бўлди.Хусусан, қуйидаги чоралар кўрилади:Ундан ашқари маҳаллаларда “гипертония саломатлик мактаблари”, ташкил этилади. Шунингдек, туман лабораториялари коагулометр ва зарур реактивлар ҳамда юрак-қон томир касалликлари учун "Эналаприл" каби дорилар билан доимий равишда 200 мингдан зиёд эҳтиёжманд аҳолига бепул тарқатилади. Шунингдек, туман шифохоналарига 4 турдаги кардиология ускуналари ўрнатилади: ЭКГ, ЭхоКГ, холтер-монитор ва дефибриллятор. Кардиология соҳасига кўрсатиладиган хизматлар 5 тадан 15 тага оширилади. Бунинг учун қўшимча 60 миллиард сўм йўналтирилади.Ундан ташқари 14 мингдан зиёд тиббиёт бригадалари ва оилавий шифокорлар юрак касалликларини барвақт аниқлаш ва бирламчи ёрдам кўрсатишга ўқитилади. Шунингдек 15 минг нафар ҳамширанинг махсус онлайн курсларда ўқитилиши таъминланади;Кардиология ва эндикринология соҳаларига бундай жиддий эътибор беришнинг сабаби Респубикада сўнгги йилларда кузатилаётган аянчли статистика бўлмоқда. Хусусан, Ўзбекистонда 30-70 ёшли аҳоли орасида ўлим ҳолатларининг 53% - юрак-қон томир касалликларига тўғри келмоқда. Ундан ташқари 40 ёшдан юқори аҳолининг 20-25 фоизида гипертония аломатлари мавжуд.\n© Sputnik / Илья Питалев / Фотобанкка ўтишРеанимация временного госпиталя\nШавкат Мирзиёев кардиология соҳасини жиддий ислоҳ қилишни, келгуси йилдан мутлақо янги тизим жорий этилишини эълон қилди.\nТОШКЕНТ, 9 ноя – Sputnik. Ўзбекистонда кардиология соҳасини жиддий ислоҳ қилиш бошланди. Бу ҳақида бугун президент ҳузурида бўлиб ўтган мажлисда маълум бўлди.\n"Юрак-қон томир касалликларини барвақт аниқлаш, уларни олдини олиш ва даволаш бўйича дастур ишлаб чиқилиб, мутлақо янги тизим жорий қилинади”- деди президент.\nХусусан, қуйидаги чоралар кўрилади:\nкелгуси йилдан 40 ёшдан ошган барча аҳоли (жами 10 млн. киши) оилавий поликлиника ва тиббий бригадалар орқали йилига камида бир марта манзилли скринингдан ўтказилади;\nюрак-қон томир касалликлар аниқланган аҳолининг ягона электрон реестри юритилади;\nУндан ашқари маҳаллаларда “гипертония саломатлик мактаблари”, ташкил этилади. Шунингдек, туман лабораториялари коагулометр ва зарур реактивлар ҳамда юрак-қон томир касалликлари учун "Эналаприл" каби дорилар билан доимий равишда 200 мингдан зиёд эҳтиёжманд аҳолига бепул тарқатилади.\nКелгуси йилдан кардиология соҳасига дори ва тиббий буюмлар учун 580 миллиард сўм ажратилади. Бу 2021 йилдан 3 баробар кўп, дейилган хабарда.\nШунингдек, туман шифохоналарига 4 турдаги кардиология ускуналари ўрнатилади: ЭКГ, ЭхоКГ, холтер-монитор ва дефибриллятор. Кардиология соҳасига кўрсатиладиган хизматлар 5 тадан 15 тага оширилади. Бунинг учун қўшимча 60 миллиард сўм йўналтирилади.\nУндан ташқари 14 мингдан зиёд тиббиёт бригадалари ва оилавий шифокорлар юрак касалликларини барвақт аниқлаш ва бирламчи ёрдам кўрсатишга ўқитилади. Шунингдек 15 минг нафар ҳамширанинг махсус онлайн курсларда ўқитилиши таъминланади;\nКардиология ва эндикринология соҳаларига бундай жиддий эътибор беришнинг сабаби Респубикада сўнгги йилларда кузатилаётган аянчли статистика бўлмоқда.\nХусусан, Ўзбекистонда 30-70 ёшли аҳоли орасида ўлим ҳолатларининг 53% - юрак-қон томир касалликларига тўғри келмоқда. Ундан ташқари 40 ёшдан юқори аҳолининг 20-25 фоизида гипертония аломатлари мавжуд.


Хитой бутун дунёдан генийларни жалб этишни бошлайди - 05.10.2021, Sputnik Ўзбекистон\nХитой бутун дунёдан генийларни жалб этишни бошлайди\nИқтисодий мўжизадан сўнг Хитой илмий-техник мўжиза яратишга киришди: у ерда бутун дунёдан қобилиятли мутахассисларни жалб қилиш учун янги сиёсат қабул қилинди. 05.10.2021, Sputnik Ўзбекистон\nТОШКЕНТ, 5 окт - Sputnik. Демократик давлатлар барча тенг ҳуқуқли, жамиятда жинси, миллати, ирқи ёки ақлий ривожланишидан қатъий назар, барчага бир хил имконият бериш керак деб турган бир вақтда, Хитой бутунлай бошқача ғоя билан чиқмоқда.Хусусан, яқинда ХХР раиси Cи Цзиньпинь янги ташаббуси билан чиқди. Хитойда умумдавлат миқёсида иқтидорли шахслар билан ишлашга мўлжалланган янги дастур қабул қилинди. Унда айтишига кўра, келажакда Хитой профессионал истеъдод ва инноваторларнинг тўпланадиган энг йирик глобал марказига айланмоқчи. Ушбу мақсадда Си Цзиньпинь қандай ғоялар таклиф қилгани билан батафсил танишайлик:Юқоридаги шароитлар яратиб берилганда, иқтидорли одамлар ўз қобилиятларидан тўлиқ фойдаланиш имконига эга бўлади. Ушбу вазифани Хитой ўзининг яқин келажаги учун энг муҳим вазифа деб ҳисоблайди. Давлат раҳбари нутқида аниқ саналар ҳам кўрсатилган.У ерда яна бир гап айтилган: “Хитой ҳар қандай янгиликнинг асосий соҳаларида ишлайдиган дунёдаги энг яхши ақллар учун магнитга айланиши керак”.Аслида ХХР айрим соҳаларда аллақачон ана шундай “магнитга” айланган ва яқин орада ХХР дунёнинг “технологик этакчисига айланишига” ҳам шубҳа йўқ. Бу жараён учун, албатта, жуда жуда кўп пул ажратилади, лекин “инсон ресурслари” пулдан кўра муҳимроқ.Си Цзиньпинь айтишига кўра, иқтидорли мутахассислар нафақат пул билан, балким қизиқарли вазифалар билан ҳам жалб қилинади. Аксарият ҳолда бундай марказлар университетлар ва йирик корпорациялар штаб-квартиралари атрофларида ташкил қилинади. “Агар сиз бундай одамлардан тўлиқ мажбурият олишни истасангиз, уларни қадрлаш ва ҳурмат қилиш керак”, - дейди ХХР раиси.Эслатиб ўтамиз, бугун бутун дунё амин бўлаётган Хитой мўжизаси ҳам шундай бошланган эди. Биринчи босқичда Пекин алоҳида юридик мақом ва ўз қонунларига эга бўлган “иқтисодий зоналар” ташкил қилган эди. У ерда деярли ҳамма нарсага рухсат берилган эди.Хўш, янги “ақлли кишилар” учун яратилаётган марказлар қандай кўринишга эга бўлиши мумкин? Балким бундай марказлар бошқа ҳеч ким яшамайдиган оролларда қурилар? Балким у ерда светофорнинг қизил чироғига кўчани кесиб ўтиш, уйлар орасида тўғридан-тўғри кўприклар қуришга рухсат берилар? Энг асосийси генийларга ҳар қандай ғоялар, мафкуралар ҳақида цензурасиз гаплашишга рухсат берилар?Ҳеч қандай оролсиз, ана шу эркинликнинг ўзи ҳам дунёнинг турли мамлакатларида яшаётган қобилиятли инсонлар учун кучли “магнит” бўлиши мумкин.Хитой ОАВларидан олинган сўнгги хабарлардан бирига эътибор берамиз. Huawei компанияси асосчиси Жэнь Чжэнфэй яқинда компаниянинг Шимолий Америкадаги изланишлар марказини – қобилиятларни ёллаш марказига айлантириш ҳақида гапирди. У ерга қобилиятли инсонлар нафақат Америка ёки Канададан, балким дунёнинг исталган нуқтасидан жалб қилиниши мумкин.\nхитой, янги қонун\n15:58 05.10.2021 (янгиланди: 16:00 05.10.2021)\n© REUTERS / Tingshu WangПосетители и роботы Всемирной конференции робототехники Beijing World Robot Conference 2021 в Пекине, Китай\nИқтисодий мўжизадан сўнг Хитой илмий-техник мўжиза яратишга киришди: у ерда бутун дунёдан қобилиятли мутахассисларни жалб қилиш учун янги сиёсат қабул қилинди.\nТОШКЕНТ, 5 окт - Sputnik. Демократик давлатлар барча тенг ҳуқуқли, жамиятда жинси, миллати, ирқи ёки ақлий ривожланишидан қатъий назар, барчага бир хил имконият бериш керак деб турган бир вақтда, Хитой бутунлай бошқача ғоя билан чиқмоқда.\nХусусан, яқинда ХХР раиси Cи Цзиньпинь янги ташаббуси билан чиқди. Хитойда умумдавлат миқёсида иқтидорли шахслар билан ишлашга мўлжалланган янги дастур қабул қилинди.\nУнда айтишига кўра, келажакда Хитой профессионал истеъдод ва инноваторларнинг тўпланадиган энг йирик глобал марказига айланмоқчи. Ушбу мақсадда Си Цзиньпинь қандай ғоялар таклиф қилгани билан батафсил танишайлик:\nинсон ресурсларини мамлакат тараққиётида устувор вазифага айлантириш;\nистеъдодли одамларни мунтазам тарбиялашга кўмаклашиш;\nэнг яхши ақлларни тўплаш ва уларнинг тажрибасидан тўлиқ фойдаланиш;\nиқтидорли одамларни осонгина аниқлаш, юқори баҳоланиш ва ҳурмат қилиш учун қулай муҳит яратиш;\n"Илм-фан руҳини" тарғиб қилиш.\nЮқоридаги шароитлар яратиб берилганда, иқтидорли одамлар ўз қобилиятларидан тўлиқ фойдаланиш имконига эга бўлади. Ушбу вазифани Хитой ўзининг яқин келажаги учун энг муҳим вазифа деб ҳисоблайди. Давлат раҳбари нутқида аниқ саналар ҳам кўрсатилган.\nУ ерда яна бир гап айтилган: “Хитой ҳар қандай янгиликнинг асосий соҳаларида ишлайдиган дунёдаги энг яхши ақллар учун магнитга айланиши керак”.\nАслида ХХР айрим соҳаларда аллақачон ана шундай “магнитга” айланган ва яқин орада ХХР дунёнинг “технологик этакчисига айланишига” ҳам шубҳа йўқ. Бу жараён учун, албатта, жуда жуда кўп пул ажратилади, лекин “инсон ресурслари” пулдан кўра муҳимроқ.\nСи Цзиньпинь айтишига кўра, иқтидорли мутахассислар нафақат пул билан, балким қизиқарли вазифалар билан ҳам жалб қилинади. Аксарият ҳолда бундай марказлар университетлар ва йирик корпорациялар штаб-квартиралари атрофларида ташкил қилинади. “Агар сиз бундай одамлардан тўлиқ мажбурият олишни истасангиз, уларни қадрлаш ва ҳурмат қилиш керак”, - дейди ХХР раиси.\nХитой–Ўзбекистон яратган вакцинадан болаларни эмлашда қўлланиладими - тафсилотлар\n29 Сентябр, 15:17\nЭслатиб ўтамиз, бугун бутун дунё амин бўлаётган Хитой мўжизаси ҳам шундай бошланган эди. Биринчи босқичда Пекин алоҳида юридик мақом ва ўз қонунларига эга бўлган “иқтисодий зоналар” ташкил қилган эди. У ерда деярли ҳамма нарсага рухсат берилган эди.\nХўш, янги “ақлли кишилар” учун яратилаётган марказлар қандай кўринишга эга бўлиши мумкин? Балким бундай марказлар бошқа ҳеч ким яшамайдиган оролларда қурилар? Балким у ерда светофорнинг қизил чироғига кўчани кесиб ўтиш, уйлар орасида тўғридан-тўғри кўприклар қуришга рухсат берилар? Энг асосийси генийларга ҳар қандай ғоялар, мафкуралар ҳақида цензурасиз гаплашишга рухсат берилар?\nҲеч қандай оролсиз, ана шу эркинликнинг ўзи ҳам дунёнинг турли мамлакатларида яшаётган қобилиятли инсонлар учун кучли “магнит” бўлиши мумкин.\nХитой ОАВларидан олинган сўнгги хабарлардан бирига эътибор берамиз. Huawei компанияси асосчиси Жэнь Чжэнфэй яқинда компаниянинг Шимолий Америкадаги изланишлар марказини – қобилиятларни ёллаш марказига айлантириш ҳақида гапирди. У ерга қобилиятли инсонлар нафақат Америка ёки Канададан, балким дунёнинг исталган нуқтасидан жалб қилиниши мумкин.\nХитой марсоходи Марс бўйлаб бир километрдан ошиқ юриб қўйди\n24 Август, 10:17


Фарғона вилояти прокуратурасида оммавий ахборот воситалари иштирокида матбуот анжумани бўлиб ўтди\nМатбуот анжуманида Фарғона шаҳридаги шов-шувга айланган "555" дорихонасида содир этилган босқинчилик жинояти видеокузатув камералари орқали фош бўлганлиги, жойларда 16 мингга яқин кузатув камералари ўрнатилганлиги, содир этилган 157 та жиноят айнан кузатув камераларга муҳрланиб қолган тасвирлар орқали очилганлиги соҳа ходимлари томонидан маълум қилинди.\nKun.uz мухбири вилоят миқёсида турли мавзулардаги қонунбузилиш ҳолатлари ўз аксини топган мурожаатлар кўплаб келаётганлиги, айрим жойларда оддий муаммолар ҳам ўз ечимини топишда оқсоқланаётганлиги ҳақида тўхталди. Бунга жавобан вилоят прокурори ўринбосари томонидан муаммоларни самарали ечим топишида ОАВ билан ҳамкорликни йўлга қўйиш муҳим омил эканлиги билдирилди.\n“Келажакда ОАВ ва блогерлар билан ишлаш бўйича мунтазам равишда дастурлар асосида, режа асосида ҳамкорлик қилиб борамиз. Ижтимоий тармоқларда резонанс берувчи маълумотлар, хабарлар юзасидан ўз вақтида муносабат бериш масалалари прокуратура органлари томонидан доим кўриб чиқилади. ОАВ сўровига асосан маълумот тақдим этилади. Биз ОАВ билан ҳамкорликка доим тайёрмиз”, - дейди Kun.uz мухбири билан суҳбатда вилоят прокурорининг жамоатчилик билан алоқалар ва ҳуқуқий ахборот бўйича катта ёрдамчиси Нодиржон Жалолов.


Диний эркинликларни янада кенгайтирувчи қонун Сенат томонидан маъқулланди — Review.uz\nЎзбекистон Республикаси Президенти томонидан “Виждон эркинлиги ва диний ташкилотлар тўғрисида”ги Қонун имзоланиб, белгиланган тартибда эълон қилингач кучга киради. Қонунга кўра, фуқароларнинг жамоат жойларида “ибодат либослари”да юришларига йўл қўйилмаслиги ҳақидаги чеклов бекор бўлмоқда.\nСенатнинг навбатдаги ялпи мажлисида янги таҳрирдаги “Виждон эркинлиги ва диний ташкилотлар тўғрисида”ги Қонун маъқулланди.\nҚонун билан виждон эркинлигини таъминлашнинг асосий устуворликлари, диний ташкилотларнинг ҳуқуқ ва мажбуриятлари доираси аниқ белгилаб берилмоқда. Диний ташкилотлар фаолиятининг қўшимча кафолатлари мустаҳкамланмоқда.\nҚонун билан қуйидагилар бекор бўлмоқда:\n- фуқароларнинг жамоат жойларида “ибодат либослари”да юришларига йўл қўйилмаслиги ҳақидаги чеклов;\n- диний таълим муссасаларида диний таълим берувчиларга марказий органнинг алоҳида розилигини олиш талаби;\n- диний ташкилотни рўйхатдан ўтказиш учун нотариал тасдиқланган ҳужжатларни тақдим этиш тартиби;\n- диний ташкилотни тузишда маҳалла фуқаролар йиғинлари розилигини олиш талаби бекор бўлмоқда.\nҚонунда диний ташкилотларни рўйхатдан ўтказиш тартиб-таомиллари тубдан енгиллаштирилмоқда:\n- диний ташкилотни тузиш учун ташаббускорларнинг сони 100 нафардан 50 нафарга қисқартирилмоқда;\n- диний ташкилотни тузиш ҳақидаги йиғилиш ўтказилгандан кейин 6 ой мобайнида (амалда 3 ой) адлия органига мурожаат қилиш ҳуқуқи мустаҳкамланмоқда;\n- тақдим этиладиган ҳужжатлар сони қисқармоқда;\n- рўйхатдан ўтказиш билан боғлиқ хизматлар тўлиқ электрон кўринишда амалга оширилиши жорий этилмоқда;\n- диний ташкилотни рўйхатдан ўтказиш учун тақдим этилган ҳужжатларни кўриб чиқишнинг 3 ойлик муддати 1 ой этиб белгиланмоқда;\n- рўйхатдан ўтказишни рад этиш асослари аниқ белгиланмоқда.\nДиний ташкилотнинг фаолияти фақатгина суд томонидан тўхтатиб қўйилиши мумкинлиги, мансабдор шахслар томонидан диний ташкилотларнинг қонуний манфаатларини бузувчи хатти-ҳаракатлари устидан судга мурожаат қилганда улар давлат божини тўлашдан озод этилиши ва бошқа қўшимча кафолатлар назарда тутилмоқда.\nМазкур Қонун Ўзбекистон Республикаси Президенти томонидан имзоланиб, белгиланган тартибда эълон қилингач кучга киради.\nПрезидент "Қимматбаҳо металлар ва қимматбаҳо тошлар тўғрисида"ги қонунни имзолади


СССРнинг ПАРЧАЛАНИШИ ва унинг ЎЗБЕКИСТОНДАГИ ОҚИБАТЛАРИ (5-қисм) | Huquq Olami\n← СССРнинг ПАРЧАЛАНИШИ ва унинг ЎЗБЕКИСТОНДАГИ ОҚИБАТЛАРИ (4-қисм)\nЖаноб Президент ПФ-4624 сонли ғайриқонуний Фармонни бекор қилинг ва Толиб Ёқубовни Она Ватанга қайтаринг! →\nМамадали Маҳмуд (Эврил Турон) – ёзувчи, “Ўлмас қоялар” романи ва бошқа бир қатор асарлар муаллифи, 1994 йилнинг 3 мартида биринчи марта қамоққа олинган, 1996 йил 6 августда амнистия билан озод этилган; иккинчи марта 1999 йил 26 февралда қамоққа олинган ва 16 йил 7 ой қамоқда сақланган, 2013 йил апрельда озодликга чиққан;\nСаидкамол Абут – таниқли диний уламо, диний эътиқоди туфайли кўп йиллар Ўзбекистон ва Россия қамоқхоналарида ўтирган, Швецияда сиёсий бошпана олган Муҳаммадсолиҳ Абутнинг укаси. Биринчи марта 1999 йил 20 февральда қамоққа олинган, суд уни 17 йиллик қамоқ жазосига ҳукм қилган, 2003 йилда амнистия акти билан озодликга чиқарилган; 2008 йил апрель ойида такроран қамоққа олинган, шу кунга қадар қамоқда қолмоқда;\nДилмурод Саййид – журналист, 2009 йил 22 февралда қамоққа олинган, 2010 йилда 12,5 йиллик қамоқ жазосига ҳукм қилинган;\nҚудратбек Расул – тадбиркор-заргар, сиёсий маҳбус — 2013 йил 6 сентябрдан бери қамоқда;\nРустам Усмон – йирик тадбиркор, иқтисод фанлари доктори, профессор, 300 дан ортиқ монография ва мақолалар муаллифи, 1998 йил февраль ойида қамоққа олинган, 1998 йил 19 октябрьда Андижон вилояти суди томонидан 14 йил озодликдан маҳрум этилган, 2017 йил 15 февральда Жаслиқ қамоқхонасидан озодликга чиқди;\nАзам Формон – 2006 йил 29 апрельдан 2006 йил 15 июньга қадар Хавост шаҳридаги УЯ 64/ТИ-3 тергов изоляторида сақланди, шундан сўнг Жаслиқ қамоқхонаси (УЯ 64/71)да жазо муддатини ўтади, 2017 йил 3 октябрида озод этилган – умрининг11,5 йили қамоқда ўтди;\nАъзам Турғун – ҳуқуқбон, 2008 йил да қамоққа олинган, 2017 йил 7 октябрда озодликга чиқди\nСолижон Абдураҳмон – ҳуқуқбон ва журналист, қамоқда 9 йил 4 ой ўтирди, 2017 йил 4 октябрда қамоқдан озод этилди;\n«ЭРК” ПАРТИЯСИ ФАОЛЛАРИ ВА ПАРТИЯ РАИСИ МУҲАММАД СОЛИҲнинг УКАЛАРИ\nСамандар Қўқон – йирик тадбиркор, Ўзбекистон Республикаси Олий Мажлиси депутати, “Эрк” демократик партияси аъзоси, 1993 йилда қамоққа олинган, 2016 йил октябрь ойида озодликга чиққан;\nМурод Жўра – Олий Мажлис депутати, «Эрк” партияси лидерларидан бири, 21 йил 2 ой қамоқда ўтирган (1994 йил 18 сентябрда қамоққа олинган, 2015 йил 12 ноябрьда озод этилган);\nАбдулла Абдураззоқ – “Эрк” демократик партияси Марказий Кенгаши аъзоси, 1993 йил 14 сентябрьда қамоққа олинган, 1996 йил 3 июньда озодликга чиққан;\nСафар Бекжон – “Эрк” демократик партияси Марказий Кенгаши аъзоси, 1993 йил 27 июльда қамоққа олинган,\nҲамидулла Болтабой – “Эрк” демократик партияси вилоят кенгаши аъзоси, 1993 йил март ойида қамоққа олинган, 1996 йил июнь ойида қамоқдан озод этилган;\nИномжон Турсун – Ўзбекистон Республикаси Олий Мажлиси депутати, “Эрк” демократик партияси Фарғона вилоят кенгашининг раиси, 1993 йил март ойида қамоққа олинган, 1994 йил 2 ноябрьда амнистия актига мувофиқ озод этилган;\nҲошим Сувон – “Эрк” демократик партияси аъзоси, 1994 йил 6 июньда қамоққа олинган, 1996 йил августда амнистия актига мувофиқ озод этилган;\nМуҳаммад Бекжон (қамоқда 18 йил ўтирган – 1999 йил 15 мартда қамоққа олинган, 2017 йил 22 февралда озодликга чиққан);\nРашид Бекжон (қамоқда 12 йил ўтирган – 1999 йил 18 февралда қамоққа олинган, 2011 йил 12 мартда озодликга чиққан);\nКомил Бекжон (3 йил 3 ой қамоқда ўтирган – 1999 йил май ойида қамоққа олинган, 2003 йил 27 февралда озод этилган);\nIII. И.КАРИМОВ КАСОФАТИ ҲАЛИ АНЧА ЙИЛЛАР ЎЗБЕК ХАЛҚИ БОШИДАН АРИМАЙДИ\nХалқ бошига келган ҳар қандай касофат бугун келиб эртага даф бўлавермайди. Бир касофат даф бўлмасдан туриб бошқа касофат кириб келавериши мумкин. Ота-онамдан эшитганман: 2-Жаҳон уруши тугаши арафасида бизнинг қишлоқда қизамиқ ўлати (касофати) ёпирилиб келади, қизамиқдан боласи ўлмаган оила камдан-кам қолади, ҳар куни кимлардир ўлган болаларни қабристонга кўмиб келишади.\nЭркакларнинг аксарияти урушга кетган, очликдан силласи қуриган аёллар амаллаб рўзғор тебратади. Ҳамма тут пишишини интизор бўлиб кутишади. Оммавий ўлимдан одамларни тут ва қанд лавлаги қутқарди. Битта қизамиқ бўлса майли-я, оғир кунларда қизамиқдан бошқа ўлатлар ҳам одамларнинг силласини қуритади – бора-бора қишлоқда тобут кўтарадиган эркаклар қолмайди.\nУрушдан қайтган эркакларнинг бирининг оёғи йўқ, бирининг қўли йўқ, бири кўр, бири кар – бу ҳам ёпирилиб келган касофатларнинг бири эди. Ҳаёт 50-чи йиллар бошида яхши томонга ўзгара бошлади – буни мен ўзим кўрганман – ҳеч бўлмаса одамларнинг қорни бўғдой нонга тўя бошлади.\nЎзбекистон Марказий Осиёда ерости ва ерусти бойлиги энг кўп бўлган давлат эканини ҳамма билади – бу ҳақда мен ҳам кўп ёзганман. Япония ва Сингапурда ҳеч вақо йўқ – на ерости ва на ерусти бойлиги бор! Бири 2-Жаҳон уруши тугаши арафасида атом бомбардировкасини бошидан кечирган, иккаласи ҳам ҳамма нарсани чет эллардан сотиб олади. Коммунистик Хитой бой давлат – унинг ерости ва ерусти бойликлари ўзига етиб ортади.\nБироқ, Хитойда 1978 йилгача ҳар куни юзминглаб одам очликдан ўлган. Сабаби – коммунистик мустабидлик: коммунистик тузум халққа эркин яшашга, эркин тадбиркорлик билан шуғулланишга, ташқи давлатлар билан эркин савдо-сотиқ қилишга йўл қўймайди. В.Ленин, И.Сталин, Р.Мугабе, К.Ир Сен қандай бўлишса, Мао Цзедун ҳам шундай бўлган!\nСингапурни дунёнинг энг ўқимишли ва бой давлатга айлантирган Ли Куан Ю ҳақида хато тасаввур бор – эмиш-ки, у давлат бошлиғи сифатида ўз фаолиятини бошлаганда қўйган биринчи қадами ўзининг учта энг яқин дўстини қамоққа олдиради!\nБўлмаган гап! Унинг биринчи қадами собиқ метрополия Англиядан катта бир гуруҳ судьяларни Сингапурга олиб келади ва уларга тўлиқ эркинлик беради. 5 йилдан кейин Сингапур таниб бўлмайдиган даражада ўзгариб кетади – Сингапурда коррупция батамом тугатилади!\nИ.Каримов Ўзбекистоннинг Ленини, Сталини, Мугабеси, Ким Ир Сени, Мао Цзедуни эди. Бу ҳукмдор кимсалар қандай коммунист бўлган бўлсалар, И.Каримов ҳам ич-ичидан шундай коммунист эди. Уларнинг ҳаммаси “давлат мулки” деган мулкни хуш кўришган, улар “хусусий мулк” деган мулкнинг кўчасидан ҳам ўтишмаган. Ривожланган давлатларнинг ҳаммасида ер хусусий мулк қилиб тақсимланган.\n“Хусусий мулкга эга бўлмаган одам фақат икки нарса – кўп ейиш ва кам ишлашдан манфаатдор бўлади” – бу гапни 1776 йилда ўзининг “Халқлар бойликлари келиб чиқишининг табиати ва сабаблари ҳақидаги тадқиқот” асарида англиялик иқтисодчи Адам Смит ёзиб кетган. 220 йил олдин, XVIII-асрда, А.Смит кўрган нарсани коммунист И.Каримов ХХ ва ХХI-асрларда кўрмади – ер Ўзбекистонда ҳанузгача давлат мулки бўлиб турибди.\nЕр ва бошқа ерости ва ерусти бойликлари хусусий мулкга айланмагунча халқ бой бўлмайди! Хусусий мулки бўлмаган одам олдида фақат икки имконият қолади, холос: ё бирор мулкдор одамга, ё давлатга ёлланади. Қизиғи шунда-ки, у мулкдор одам ҳам, давлат ҳам бойиши учун жон куйдириб ишламайди, ҳаракат ҳам қилмайди – у, А.Смит айтганидай, кўпроқ ейиш (ўғирлаш)дан ва камроқ ишлашдан манфаатдор бўлади.\nМақоланинг 2-қисмида И.Каримов давлат бошига келгач, Ўзбекистонда кузатилган бир феномен (ноёб воъқелик, факт) – аҳолининг оммавий равишда иш излаб бошқа юртларга чиқиб кетиши – ҳақида айтиб ўтган эдим. Мен юқорида Япония ва Сингапур мисолларини бекорга келтирганим йўқ – улар “йўқдан бор” қилишди, И.Каримов эса “бордан йўқ” қилди, яъни Ўзбекистондай бой (ерости ва ерусти) мамлакат иқтисодини абгор ҳолга туширди. Абгорлик сабабларини бирма-бир санаб чиқаман:\n1) И.Каримов 1994 йилда пул реформасини ўтказди – биринчи марта миллий валюта (сўм) муомалага киритилди. Қизиғи, миллий валюта номиналлари собиқ СССР валютаси номинали билан бир хил қилиб ишлаб чиқилди: қоғоз пуллар – 1, 5, 10, 25, 50, 100, 200 (ва ҳ.) сўм, тангалар: 1, 2, 3, 5, 10, 15, 20, 50 тийин. Тангаларни қўятуринг, тангалар оддий темир-терсакга айланиб муомаладан чиқиб кетди, тез орада сўмлар ҳам “лўли аёлнинг иштони”дай увадаси чиқиб кетди.\nМен Европада яшаётганимга 11 йилдан ошди. Европа Иттифоқида муомалада бўлган “евро”нинг 1/100 бўлган 1 “сантим” ҳанузгача қийматини йўқотган эмас – бу ривожланган ва абгор иқтисодларни бир-биридан фарқ қилишнинг асосий белгисидир. 1994 йилда 1$ = 5 сўм бўлган бўлса, ҳозирга келиб 1$ камида 8000 сўм бўлди – сўм салкам 2000 марта қадрсизланди (инфляция даражаси);\n2) И.Каримов даврида порахўрлик ва коррупция каби ижтимоий иллатлар ҳакалак отиб кетди – Ли Куанг Ю Сингапурда коррупцияни йўқ қилиш учун Англиядан судьяларнинг катта бир гуруҳини олиб келган бўлса, И.Каримов ўз судьяларидан дунёвий ва диний мухолифатни йўқ қилиш йўлида фойдаланди;\n3) 2-Жаҳон урушидан кейин АҚШ “Маршалл плани” доирасида, иқтисоди дабдала бўлган Германия ва Японияни демократия томон йўналтириш мақсадида бу давлатларда ишни банк тизимини ислоҳ қилишдан бошлади – АҚШнинг таниқли банкири Жозеф Дож аввал Германия ишлади ва тадбиркорлар учун кенг имкониятлар яратди.\nУ тадбиркорлар олдига ягона шарт қўйди: “ Мен корхонаси фақат фойда (доход) билан ишлайдиган тадбиркорга пул бераман, корхонаси зиён билан ишлайдиган тадбиркорга ҳеч қандай пул берилмайди, корхонаси эса ёпилади” – деди у. 2 йил ичида Германия иқтисоди тикланди ва ўсиш бошланди.\nШундан сўнг америкаликлар Жозеф Дожни Японияга жўнатишди, унинг принципи ўзгармади – Япония иқтисоди ўсишга бошлади. И.Каримов СССРдан қолган Тошкент авиация заводи, Тошкент текстил комбинати, Тошкент трактор заводи, қандолат маҳсулотлари ишлаб чиқарувчи “Ўртоқ” фабрикаси, Жиззах уй-жой комбинати каби минглаб корхоналарни таг-томири билан йўқ қилди;\n4) СССР пайтида ўзбек деҳқонлари арзимаган пул ва ғалла ҳисобига колхоз ва совхозлар далаларида қулдай ишлар эдилар. И.Каримов бундай хўжаликларнинг моҳиятини эмас, фақат номини ўзгартирди, холос – “колхоз” ва “совхоз” атамалари “фермер хўжалиги” атамасига ўзгартирилди. Бу ўзгартириш кўпроқ феодал тузумга мос эди: ер эгаси – феодал, ерга ишлов берувчи – ерсиз ва ҳуқуқсиз қарол.\nИ.Каримов даврида: ер эгаси ҳоким (давлат), ерга ишлов берувчи – ерсиз ва ҳуқуқсиз фермер! Болалар меҳнати ва мажбурий меҳнат бу тузумнинг асосини ташкил қилди – болалар ўз вақтини ўқув юртлари синфларида билим олиш учун эмас, дала-даштда пахта териш билан ўтказа бошладилар, ишчи ва хизматчилар, ўқитувчи ва шифокорлар ўз меҳнатини завод, фабрика, билим даргоҳлари ва касалхоналарга эмас, пахта далаларида ғўза чопиғи ва яганаси, пахта теримига сарфлай бошладилар.\n5) И.Каримов даврида нефть ва газга бой Ўзбекистон аҳолиси электр энергияси (свет)га ҳам, уйларини иситиш учун газга ҳам ёлчимади, қишлоқ жойларида кўп хонадонлар таппи-тезакга ўтди. Бир пайтнинг ўзида ўзбек гази узоқ Хитой ва Россиягача етиб борди – пули нимага ишлатилгани мавҳумлигича қолаверди.\nКейин маълум бўлишича, унинг қизлари бу пулларни АҚШ, Европа давлатлари, Россия, Гонконг ва бошқа жойлардан шоҳона уй-жойлар сотиб олишга сарфлашган экан. Ўзбекистон олтин қазиб олишда дунёда 7-чи ўринда туради, бироқ ўзбек олтинлари қаерда сақланаётганини ва ундан келаётган фойда кимнинг ҳамёнига тушаётганини ҳеч ким билмайди – мамлакат раҳбари сифатида 27 йиллик фаолияти давомида у Парламент (Олий Мажлис) депутатлари олдида олтин, кумуш, газ, нефть, уран, қимматбаҳо тошлар, мармар каби бойликлардан тушаётган пуллар ҳақида бир марта ҳам ҳисобот бермади.\nЯқинда, 18 январьда, Россиядан қайтаётган 52 та ўзбекистонлик меҳнат муҳожири Қозоғистон ҳудудида автобусда содир бўлган ёнғин натижасида куйиб ўлди. Булардан-да илгари ҳар йили юзлаб ўзбекистонлик муҳожирларининг Россиядан ўлиги келиши ҳақида дамба-дам хабарлар тарқатилиб турилар эди.\nБу – сўзсиз Ислом Каримов касофатининг натижасидир. Бу касофат қизамиқ, ўлат, куйдирги ва бошқа ўта хавфли бўлган касалликлар каби кўп йиллар ўзбек жамиятига ўз хуружини уфуриб туради. Мутахассислар “касофат” сўзи “офат” сўзи билан бир хил дейишади.\nБалки шундайдир. Қандай бўлишидан қатъий назар у Ўзбекистонни 27 йиллик бошқаруви давомида юрт бошига, халқ бошига ҳамма соҳада – иқтисодда ҳам, сиёсатда ҳам, маданиятда ҳам, маънавиятда ҳам – узоқ йиллар аримайдиган касофат қолдириб кетди.\nУнинг одамлари ҳали давлатнинг кўп лавозимларини эгаллаб туришибди, улар ўз устозлари қолдирган касофатларни сақлаб туришга ҳаракат қилаверишади – натижада ўзбек халқининг ўнминглаб асл ўғлонлари ва аёлу-жувонлари қамоқхоналарда қолаверадилар, меҳнат муҳожирларининг ўликлари ўзга юртлардан келаверади, миллионлаб ўзбекистонликлар хориждан ўз ватанига қайтаолмай ватан соғинчи билан яшайверадилар.\nБу дунёда ҳеч нарса абадий эмас – хусусан инсон ҳам. И.Каримов ҳам Ўзбекистон тарихида туш кўргандай ўтиб кетади. Унинг ва унинг шотирлари ўрнига янги инсонпарвар ва халқпарвар раҳбарлар келишади. Мен ҳар куни Жиззахдаги болаларим, Тошкент ва бошқа жойларда яшаётган дўстлар-танишлар билан телефонда гаплашаман. Ҳар сафар менинг уларга берган саволларим: “Ўзбекистонда И.Каримов ўлгани билинадими? Ўзбекистонда ўзгаришлар бўлаяптими?\nЯнги Президент фаолиятидан одамлар хурсандми?” деган саволларимга улар: “Ҳа, билинади. Ҳа, ўзгаришлар бор. Одамлар қўрқмасдан эркин гапирадиган бўлиб қолишган – илгаридай писиб ўтиришмайди, гапиради, баҳс қилишади. Буни биз яққол кўриб турибмиз. Илгари ҳар соатда ўчавериб лақа-шиқилдоқ бўлиб қолган светимиз ҳам чарақлаб ёниб турибди – ҳар замонда, йўлига, 5-10 минут ўчиб туради. Газимиз ҳам бинойидай келиб турибди – илгаридай устимизга 7 қават кўрпа ёпмаймиз” дейишади.\nЯнги Президент даврида қатор сиёсий маҳбуслар – сиёсатчилар, ҳуқуқбонлар ва журналистлар озодликга чиқишгани бир фактдир. Диндорлар ҳам яқин келажакда озодликга чиқа бошлашади, деган гаплар юрибди.\nБироқ, ҳали янги Президент олдида И.Каримов даврининг баъзи қудратли шахслари ишлаб туришибди – уларнинг баъзиларини тўғридан-тўғри Лубянка қўллаб-қувватлаб турган бўлса, баъзиларини қариндош-уруғчилик ришталари боғлаб турибди, баъзилари эса ҳаром йўллар билан тўплаган пулларини ишлатиб жон сақлаб туришибди. Уларнинг ҳам вақти ўтади! Тарих кучли нарса – у ҳамма вақт ифлос режимларни ўз ахлатхонасига улоқтирган!\nАлҳамду лиллаҳи Роббил аламийн вассолату вассаламу ала хойри холқиҳи ва ала алиҳи ва соҳбиҳи ажмаъийн.


WikiLeaks АҚШ разведкаси эълон қилган ҳисоботга ўз баҳосини берди\n11:14 / 07.01.2017\nАҚШ махсус хизматларининг Америка сиёсий институтларига амалга оширилгани таъкидланган ҳисоботларининг негизида теледастурлар ва Twitter ижтимоий тармоғидаги қайдлар ётади. WikiLeaks ташкилоти 6 январда эълон қилинган ҳисоботга шундай баҳо берди.\n"АҚШ ҳукуматининг "Россия хакерлик хуружлари" ҳақида эълон қилган ҳисоботи телевизор томоша қилиш ва Twitter хабарларини ўқишга асосланган дейиш мумкин", - дейилади WikiLeaks изоҳида. Ташкилотнинг Twitter тармоғидаги микроблогида шу ҳақда сўз юритилган. Бунда, Америка разведкаси ҳисоботининг қуйидаги хатбошиси назарда тутилгани таъкидланган: "Бизнинг Кремль режалари ва қарашларига доир айрим хулосаларимиз Кремлга содиқ шахслар, давлат ОАВ ва ижтимоий тармоқлардаги кремлпараст шахсларнинг хулқ-атворини ўрганиш ва таҳлил қилиш натижасидир. Уларнинг барчаси Кремль томонидан ё ишора беришда қўлланилади ёхуд Кремль қаршисида ҳисоб беради".\nРасмий Москва АҚШ Демократик партияси серверларига уюштирилган хакерлик ҳужумларини ўзига нисбат берилишини кескин рад этмоқда. Россия президенти Владимир Путин бир неча маротаба бу мавзу хусусида фикр билдирар экан, мағлуб бўлган томон ҳар доим айбни ўзгалардан қидириши бор нарса эканини уқдирган эди. У, шунингдек, бу можарода асосийси, хакерларнинг жамоатчилик эътиборига тақдим қилган ахборотлар мазмунидадир. Путиннинг айтишича, "хакерлар тўғри маълумотни фош этишганининг исботи шуки, АҚШ Демократик партияси Миллий қўмитаси раҳбари истеъфога чиққанидир. Бу хакерлар тақдим этган ахборот ростлигини тан олишни англатади".\n2016 йил июль ойида WikiLeaks сайтида АҚШ Демократик партияси Миллий қўмитаси аъзоларининг ўзаро электрон ёзишмалари эълон қилинган эди. Унда партия раҳбарияти ўз номзодлари Ҳиллари Клинтон ва Берни Сандерсга бир хил муносабатда бўлмаган, аксинча Клинтонга қайтарзда ёрдам бериш йўлларини муҳокама қилган.\n6 январь куни эълон қилинган ҳисоботни АҚШ МРБ, ФҚБ ва Миллий хавфсизлик агентлиги биргаликда тайёрлаган. Бироқ, ушбу ҳужжатда Россиянинг хакерлик ҳужумларида қўли борлигини сўзсиз исботлайдиган битта ҳам далил йўқлиги таъкидланмоқда.\nТрамп АҚШ Эроннинг Ўрта ер денгизига чиқишига йўл қўймаслигини айтди


Сусткашлик оқибати – Сурхон тонги\nБош саҳифа / Спорт / Сусткашлик оқибати\nОктябр 12, 2017\tСпорт Изоҳ қолдириш 704 Кўрилди\nТермизнинг “Сурхон” клуби аъзолари сафарда Ҳаққулободнинг “Норин” жамоаси меҳмони бўлишди. Ҳар икки жамоа аъзолари майдонда ғалаба иштиёқида тўп сурдилар. Улар томонидан уюштирилган ҳужумлар шиддатли бўлди. Фақат дарвозабонлар ва ҳимоячиларнинг ишончли ўйини туфайли бир неча марта содир этилган хавфли вазиятлар бартараф этилди. Бироқ учрашув охирларида “Сурхон” ҳимоячиларининг толиққанидан фойдаланган рақиб ҳужумчиси жарима майдонига осонгина кириб борди ва дарвозага тўп киритишга муваффақ бўлди. Термизликларнинг ҳисобни тенглаштириш йўлидаги ҳаракатлари бесамар кетди. Ўйин 1:0 ҳисобида майдон эгалари ғалабаси билан якунланди.\nЭнди футболчиларимиз икки учрашувни ўз майдонида ўтказишади. Дастлаб Муборакнинг “Машъал-2” клуби аъзолари билан майдонга тушишса, кейинги турда Бухоронинг “Нурафшон” жамоаси билан куч синашадилар.\nОлдинги Ёшларга ғамхўрлик\nКейинги Австралияликлар ғолиб


Home icon Бош саҳифа»Кутубхона»Антология»Эркин Самандар (1935)\nШўро даври ўзбек адабиётининг камол топишида истеъдодли ёшларнинг ўрни ва роли бениҳоядир. Улар орасида журналист ва публитсист, шоир, ва драматург, носир Эркин Самандарнинг ҳам ўз овози, ўзига хос сози бор. Эркин Самандар 1935 йили Хоразм вилоятининг Хонқа туманидаги Навхос қишлошда оддий оилада дунёга келган.\nУ ўз тенгдошлари каби ўрта мактабни тугатгач, Хоразм Давлат педагогика олий билимгоҳига ўқишга кириб, уни 1957 йилда тугатади. Сўнгра Ўзбекистон Фанлар академияси қошидаги А. С. Пушкин номли (ҳозирги Алишер Навоий номли Адабиёт илмгоҳи) Тил ва адабиёт институти аспирантурасида ўқишни давом эттиради. Сўнг Хоразм вилоятининг ноҳия рўзномаларида, «Хоразм ҳақиқати» рўзномасида ҳамда вилоят партия ва маданий қурилиш игнларида масъул вазифаларни бажаради. «Хоразм ҳақиқати» (1977) рўзномасида бош муҳаррир бўлиб ишлади. Шунингдек, «Ёшлик» ҳамда Ўзбекистон радиотелевидениеси адабий-драматик кўрсатувлари бўлим бошлиги сифатида фаолият кўрсатади. Республика Вазирлар маҳкамаси раисннинг ўринбосари ҳам бўлди.\nЕркин Самандар ижодкор, адиб сифатида 50-йиллар ўрталари адабиётимизнинг қутлуғ даргоҳига кириб келган. Унинг биринчи шеърий тўплами «Аму жилолари» номи билан 1966 йилда чоп этилади. Сўнгра «Осмон тўла нур» «Дунёнинг ёшлиги» (1970), «Вафо деган гавҳар» (1975), «Севги фасллари» (1973), «Шедрост рассвета» (1973), «Менинг йигит вақтим» (1979), «Қабул соатлари» (1980), «Соҳилдаги болалар» (1982), «Сайланма», «Юракка йўл» каби ўндан ортиқ шеърий мажмуалари чоп этилди. Мазкур тўпламларга кирган деярли барча асарларда яхши одамлар, гўзал табиат, инсоний муҳаббат, севги ва вафо, меҳнат ва ҳаёт ташвишлари, армонлару гумонлар, қисқаси чуқур маънавият илдизларини очишга интилиш сезилади. Айниқса, у яратган юздан ортиқ қўшиқлар фақат магнит ленталари ёки пластинкалардагина эмас, тингловчилар қалбида ҳам муҳрланиб қолган. Унинг «Франсия дафтари», «Тўқсон дақиқа» (саккизликлар), «Шом қўшиқлари» каби туркум шеърларида жаҳон кўрган шоирнинг ҳаёт ва одамлар ҳақидаги фалсафий хулосалари ўз бадиий инъикосини топган.\nЕркин Самандар шоир сифатида «Қабул соатлари», «Севишганлар шаҳри», «Комиссар», «Ерк садолари», «Аждодлар қиличи» каби ўнга яқин достонлар ҳам яратган, энг сўнгги шеърий асари «Баҳор фасли, ёр васли» деб номланган бўлиб, у тўқсонта саккизликлардан таркиб топган алоҳида туркумдир. Шунингдек, драматург сифатида «Жавоҳир», «Аждодлар қиличи», «Олма пишганда келинг» каби саҳна асарлари Огаҳий номли театрда кўп вақтдан бери қўйилиб келади.\nШуни ҳам алоҳида қайд этиш керакки, Эркин Самандар носир сифатида ҳам кўплаб публитсистик асарлар ва очерклар муаллифидир. Айниқса, унинг «Дарёсини йўқотган қиргоқ» (1989) романи етук романнавис сифатида ҳам шаклланаётганидан дарак беради. Унда табиат, Орол экологиясигина эмас, энг муҳими, маънавият экологияси соҳасида содир бўлаётган қашшоқлик, фожеа ва уларнинг илдизлари, оқибатларини очиш, муҳаббат билан қабоҳат ўртасидаги кураш ҳаётий тарзда ўз ифодасини топган. Чин муҳаббат, чин дўстлик ҳамиша оғир бўлса ҳам қабоҳат, хоинлик ҳиёнатдан устун келиши умумлаштирилган. Унга «Ленин Хоразмда» ва «Севишганлар шаҳри» (1980) асарлари учун республика ёшлар мукофоти берилган.


Бузғунчи рашк: ундан қутулишнинг 5 йўли • NeMolchi.uz\nBosh sahifa Jabrlanganlarga maslahat Бузғунчи рашк: ундан қутулишнинг 5 йўли\nБузғунчи рашк: ундан қутулишнинг 5 йўли\nКўпчилик рашкка ҳақиқий муҳаббат белгиси сифатида қарайди. Рашк қиладими, демак, жуфтига бефарқ эмас. Аммо мутлақ назорат, ишончсизлик, беҳисоб сўровлар бу патология бўлиб, ҳар қандай муносабатлардаги ҳаловатни йўқотади. Хўш, рашк қаердан келиб чиқади ва унга қарши қандай кураш олиб бориш керак?\nАёллар ва эркалар рашки орасида фарқ борми?\nОдатда эркаклар кўпроқ рашкка мойил бўлади. Уларда “аёлим фақат меники бўлиши керак” деган туйғу кучлироқ ривожланади. Аёлларда эса бу туйғу бироз камроқ. Улар эркагидан эътиборни талаб қилади ва рашк ҳам шу туфайли келиб чиқади.\nРашк — бу жуфтимизни йўқотишдан қўрқиш ҳисси. Рашкчи инсоннинг фикру хаёлида номаълум объект ҳақидаги ўйлар чарх уради. Бу каби хаёллар хавфли, айниқса, рашк асоссиз бўлса.\nАссосиз рашк — бу бевосита назорат билан боғлиқ ҳаракат. Агар инсон ўзига нисбатан шубҳаланса, яъни ўзини етарли даражада яхши деб ҳисобламаса, хунукман деса, салбий одатлари кўплигини билса, у рашк орқали яқин инсонини назоратга олишга ҳаракат қилади. Одатда бундай одамлар жуфтининг барча нарсаларини ўз текшируви остига олади ва бунинг учун умуман уялмайди. Улар қўрқувлари ва шубҳаларига доим тасдиқ излайди, чунки ич-ичидан ишонч деган туйғуси бўлмайди. Барча муносабатлардан айб қидиради, жанжал кўтаради, атрофдагиларнинг дилини хира қилади.\n1. Ўзига паст баҳо бериш\nБу рашк учун мисоли пойдевор. Айнан шу пойдевор устига патологик ишонччизлик ҳамда назорат деворлари қурилади. Агар инсон ўз ёмонлигини билса-ю, атрофда ундан яхшироқ инсонлар пайдо бўлса, бу рашк ва зиддият учун асос бўлади.\nМасалан, аёл ортиқча вазндан азият чекса, турмуш ўртоғининг атрофида юрган қомати келишган аёлларга нисбатан рашки уйғонади. Мабодо эркак кишининг бўйи пастроқ бўлса, бўйи узун эркакларнинг барчаси унинг рашк объектига айланади.\n2. Жуфтини шахсий мулкига қиёслаш\nБаъзи шахслар жуфтини шахсий мулки деб ўйлайди. Унинг устига барча ҳодисаларни ўз фикр доираси билан ўлчайди. Масалан, ўзи ёлғон гапиришга мойил бўлгани учун, жуфтини ҳам ёлғон гапиряпти, деган шубҳа билан яшайди.\n3. Болаликдан қолган одатлар\nМисол учун, қиз бола онасининг “ҳамма эркаклар айлдайди, ҳиёнат қилади” деган гаплари асосида улғайган бўлса, унинг эркакларга нисбатан ишончи буткул йўқолади. Ҳатто эркак ҳиёнат кўчасига кирмаса ҳам, бу каби аёллар рашк учун доим баҳона топади. Нимадан қўрқсак, шу келади, деганларидай, баъзи ҳолатларда ортиқча рашк ва жанжаллар чинданда ҳиёнат томон етаклайди.\nРашкни енгиш йўллари\nРашкингизни тарозига солиб кўринг. Унинг учун ҳақиқий асос борми ёки бу ўзингизга нисбатан паст баҳоингиз ёки қандайдир айбларингиз учун баҳонами?! Агар патологик рашкингизга ҳеч қандай сабаб топа олмасангиз, қуйидаги кўрсатмаларни бажариб кўринг:\n1. Рашк туйғусини ҳайдаб солинг\nИстасангиз йиғланг, бақиринг, рақсга тушинг, кулинг, энг муҳими уни енгишга ҳаракат қилинг. Мақсадингиз уни қалбингиздан чиқариб ташлаш бўлсин.\n2. Жуфтингиз билан очиқчасига гаплашиб олинг\nБу мавзу ҳақида гапиришдан қўрқманг. Сизни нима хавотирга соляпти, рашкингизни нима қўзғатяпти. Яширманг. Агар жуфтингиз учун қадрли бўлсангиз, у сизга асоссиз рашкни енгишга ёрдам беради. Мабодо асос бўлса, муаммо ўртада ҳал этиш керак.\n3. «Агент 007» бўлманг\nЖуфтингиз учун қанчалик сирли бўлсангиз, рашк учун мавзулар шунчалик кўп бўлаверади. Яширяпсизми, демак, шубҳага сабаб топиб беряпсиз.\n4. Ўз устингизда ишланг\nЎзингизга берадиган баҳоингизни кўтаринг. Ақлни чархланг, спорт билан шуғулланинг. Ички уйғунликка эришинг.\n5. Фикрларингизни тартибга келтиринг\nЖуфтингиз эътиборини бошқа нарсага чалғитинг. Машғулот топинг, салбий фикрлардан узоқлашинг.\nМуҳими, бахтсиз бўлиб қолмасингиздан олдин, асоссиз рашк устида ўз вақтида ишлашни бошланг.


Апрелдан 10 та давлат хизмати онлайн форматга ўтказилади | Qalampir.uz\nЖамият\t04 Февраль 08:39 3792\nЖорий йилнинг 1 апрелидан бошлаб яна 10 та давлат хизмати онлайн форматга ўтказилади. Бу Президентнинг 2020 йил 31 январдаги ПФ-5930-сон фармонида назарда тутилган, деб хабар бермоқда "Норма".\n• Ўзбекистон Республикасининг Қизил китобига киритилмаган ёввойи ўсимликлар ва уларнинг қисмларини олиб кириш ва олиб чиқишга рухсатнома;\n• Ўзбекистон Республикасининг Қизил китобига киритилмаган ёввойи ҳайвонлар, уларнинг қисмлари, ҳаёт фаолияти маҳсулотлари, зоология коллекциялари, трофейлар, тулумларни олиб кириш ва олиб чиқишга рухсатнома;\n• Ўзбекистон Республикасининг Қизил китобига киритилмаган ёввойи ҳайвонларни сақлаш ва кўпайтириш бўйича питомникни, шунингдек, зоологик коллекцияларни ҳисобга қўйиш тўғрисидаги гувоҳнома;\n• Тадбиркорлик субъектлари ягона давлат реестридан тадбиркорлик субъектининг ўзи тўғрисида кўчирма;\n• Тадбиркорлик субъектлари ягона давлат реестридан кўчирма, махфий ахборот бундан мустасно;\n• Тадбиркорлик субъектлари ягона давлат реестридан сўралаётган ахборот ва (ёки) ҳужжат мавжуд эмаслиги тўғрисида маълумотнома бериш;\n• Тадбиркорлик субъектлари ягона давлат реестридан тадбиркорлик субъектлари рўйхатини электрон шаклда бериш, олиш имконияти қонун ҳужжатлари билан чекланган маълумотлар бундан мустасно;\n• манзил-маълумот ахборотларини тақдим этиш;\n• солиқ тўловчи жисмоний шахсларни солиқ органларида ҳисобга қўйиш, СТИР бериш;\n• якка тартибдаги тадбиркорнинг рўйхатдан ўтказилганлик тўғрисидаги гувоҳномасини тўхтатиб туриш.\nДавлат хизматлари маркази давлат хизмати\n16 Сентябрь 15:13 68277\n16 Сентябрь 23:42 37801\n17 Сентябрь 14:20 37340\n18 Сентябрь 18:04 35268\n18 Сентябрь 08:06 32975


“Икс одамлар: Апокалипсис” фильмининг янги трейлери чиқарилди\n21:25 / 17.03.2016\n20th Century Fox кинокомпанияси яқин орада экран юзини кўражак “Икс одамлар: Апокалипсис” фильмининг янги трейлерини чиқарди.\nФильмни режиссёр Брайан Сингер суратга олган. Фильмда актёрлар Жймс Макэвой, Майкл Фассбендер, Женнифер Лоуренс, Оскар Айзек, Оливия Манн, Николас Холт, Софи Тернер, Роуз Бирн ва бошқалар роллар ижро этишган.\nЯнги фильмда ўлим билмас қаҳрамонлар профессор Ксавьенинг одамлар ва мутантлар биргаликда тинч яшай олиши ғоясига қарши чиқадилар. Фильмдаги қаҳрамонлардан бири Магнето Апокалипсис исмли қаҳрамон таъсирига тушади.\nФильм 2016 йил 27 майда экранларга чиқарилади.


ЮРИДИК КАДРЛАР ТАЙЁРЛАШ: СИФАТ ВА САМАРАДОРЛИК ОШМОҚДА - Ўзбекистон овози газетаси\nЮРИДИК КАДРЛАР ТАЙЁРЛАШ: СИФАТ ВА САМАРАДОРЛИК ОШМОҚДА\nАдлия вазирлиги томонидан «Юридик кадрлар тайёрлаш тизими: кеча ва бугун» мавзусида матбуот анжумани ўтказилди. Унда Тошкент давлат юридик университети фаолиятига оид янгиликлар, таълим тизимидаги истиқболли лойиҳалар, илмий-методик ишлар хусусидаги маълумотлар тақдим этилди.\nБугунги кунда юридик университетда ўқув жараёни дунёнинг кўпгина мамлакатларида амалда бўлган ва ўзининг қулайлиги ҳамда самарадорлиги билан тан олинган ўқитишнинг модуль тизимига асосланиб амалга оширилмоқда. Мазкур тизим талабаларда мустақил таълим олиш қобилиятини ривожлантириш, уларнинг ўз соҳаси йўналишларига қизиқишларидан келиб чиқиб, ўқув фанларини танлаш имкониятини бериш ва мустақил таълим олишини таъминлаш учун тўлақонли ўқув адабиётларини яратишни назарда тутади.\nМаълумки, талабаларни фундаментал базавий, шунингдек, амалий касбий тайёргарлигини таъминлайдиган дастур ва ўқув режалар асосида ўқитиш зарур. Шунинг учун университетнинг ўқув дастурлари Германия, Франция, Буюк Британия, шунингдек, Япония давлатлари тажрибасини ўрганиш асосида оптималлаштирилган бўлиб, ўқитишнинг замонавий шакл ва методлари, педагогик, ахборот-коммуникация, инновацион технологияларни қамраб олади.\nҲозирда модуль тизими асосида талабаларнинг 2-курсдан бошлаб ўз хоҳишларига кўра, 5 та йўналишдан бирини танлаб юридик таълим олиши жорий этилган. Махсус фанларни инглиз тилида ўқитиш амалиёти ҳам йўлга қўйилган.\nТадбир қатнашчиларининг эътибори талабалар билимини назорат қилиш масаласига ҳам қаратилди. Айнан шу мақсадда жорий йилнинг 22 апрелида «Тошкент давлат юридик университетида ўқитишнинг модуль тизими шароитларида талабалар билимини назорат қилиш тартиби ва баҳолаш мезонлари тўғрисида»ги Низом қабул қилинди. Мазкур ҳужжат асосида талабалар мустақил таълим олиш кўникмасини ривожлантириш ва ёзма нутқ қобилиятини шакллантириш, улар билимини холис баҳолашнинг механизми ишлаб чиқилди. Бу жараёнда объективликни таъминлаш мақсадида рейтинг дафтарчаси бекор қилиниб, талабалар рейтингини аниқлаш электрон тизими жорий этилди.\nҲуқуқий фанлар бўйича янги авлод дарслик ва ўқув қўлланмаларини яратиш дастури доирасида 75 та режалаштирилган дарсликдан 65 таси нашр этилаётгани маълумот ўрнида келтирилди.\nМазкур илм даргоҳи хорижий давлатларнинг бир қатор нуфузли университетлари билан ҳамкорликни йўлга қўйган. Тулуза университети, Осака, Мия, Нагоя университетлари, Германия, Франциядаги университетлар шулар жумласидандир.


OzodDayjest: Ортиқхўжаевга гап тегмаслиги учун “Tashkent city”да рўй берган жиноят босди-босди қилинмоқда\n28 январ 2022, Тошкент вақти: 13:10\nCолиқ қўмитасининг “обналчи”ларга қарши ҳаракати қизил гвардиячилар ҳужумига ўхшатилди. Тартиб посбонлари “Tashkent city”да рўй берган жиноятни яширишга уринмоқда. Наманганда вилоят ҳокимига муваққат уй қурилган жамоатчилик томонидан турлича талқин қилиняпти. Жорий ҳафта ўзбек матбуоти шу каби воқеалар ҳақида хабар берди.\nЮлий Юсупов: Солиқ қўмитаси соғлом фикр ва қонунлар устидан кулмоқда\nИқтисодий таҳлилчи Юлий Юсупов Давлат солиқ қўмитасининг “обналчи”ларга қарши курашини танқидий баҳолади (www.kun.uz, 1 март)\n“Солиқлар тўланиши лозим, ноқонуний битимларга қарши курашиш шарт. Лекин бу ишлар қонуний тарзда амалга оширилиши керак. Солиқ қўмитасининг сўнгги ойдаги ҳаракатлари эса, фикримча, соғлом фикр ва қонунни мазах қилиш, бу “аввал жангни бошлаб олайлик, уёғини кейин кўрамиз” принципи билан бизнес ва бозор иқтисодиётига чинакам “қизил гвардиячилар ҳужуми”нинг ўзгинаси”, деган Ю. Юсупов.\nСолиқ қўмитаси “риск-таҳлил” натижасида 396 та корхонадан иборат (кейинчалик 525 тагача кенгайтирилган) “Шубҳали контрагентлар реестри”ни тузган эди. Қўмита талабига мувофиқ, “реестр”га тушган компаниялар ҚҚС зачётини тўғрилаш билан жазоланади ва улар қонунбузарлик қилмаганини исботлаши керак.\nЮлий Юсуповга кўра, cолиқ қўмитаси бу билан бутун жаҳонда эътироф этилган айбсизлик презумпциясини бузмоқда. Зеро, фирмалар суд қароридан кейингина қонунбузар, дея тан олиниши мумкин.\nЭкспертнинг таъкидлашича, ДСҚ барча “шубҳали контрагентлар”ни ёппасига “обналчилар” деб атаган, улар билан ишлаган 10 мингта компанияни далил-исботсиз жиноятда айблаган. Минглаб фирмаларнинг ҳисоб-рақами музлатилиб, 915 миллиард сўм маблағ ечиб олиниши ақл бовар қилмас ҳолатдир.\nЮсуповга кўра, солиқ қўмитаси нақадар оғир бўлмасин, ўз хатосини рўй-рост тан олиб, бизнес вакилларидан кечирим сўраши, ноқонуний ечиб олинган пулларни қайтариши ва келгусида хуфёна пул айланмасига қарши қонуний усуллар билан курашиши керак.\nИИБ ходимлари “Tashkent city”да рўй берган жиноятни яширишга уриняпти\nЖорий йил 16 февраль куни кечки соат 22:30 да “Tashkent city” ҳудудида шу ерда ишловчи И. Ф. исмли фуқарога бир неча шахс томонидан ўта оғир тан жароҳати етказилган. Бу ҳақда Телеграмдаги Platforma.uz канали хабар берди.\n22 ёшли И. Ф. ҳудуддаги ахлат қутисига чиқинди ташлайди. Ҳудудга масъул тозаловчилар эса ўта ёвузлик билан И. Ф. ни дўппослайди, оғир зарбалардан у ҳушидан кетади. Шунга қарамай, уни тепишда давом этишади.\n17 февраль эрта тонгда И. Ф.нинг ота-онаси оғир аҳволдаги фарзандини шифохонага олиб боради. МРТ текширувида йигитнинг учта жойи – пешонаси, қовоғи, бурни сингани, ўнг оёғини босолмай, юра олмаётгани аниқланади. Бемор зудлик билан операция қилинади. Аммо ички ишлар масъуллари “Tashkent city” обрўсини туширмаслик учун ҳолатни тезроқ ёпди-ёпди қилишга уринмоқда. Ҳолбуки, йигитнинг калтакланиши “Tashkent city” ҳудудидаги камераларга муҳрланган.\n“Нима сабабдан жиноят содир қилган(лар) қонуний жазосини олмаяпти? Ваҳоланки, бу ҳолат Жиноят кодексининг 104-моддасига тегишли. Ички ишлар ходимлари нима сабабдан иш берувчининг фаолияти юзасидан хизмат текширувини ўтказмади? Ваҳоланки, Меҳнат кодексининг 189, 190, 191, 196, 221 ва 222-моддалари тўлиқ бузилган”, деб ёзган Platforma.uz канали.\nНаманганда ҳоким ўзига янги уй қурди, атоқли шоирнинг ҳовлиси эса хароб аҳволда\nНаманган шаҳрининг Бунёдкор маҳалласида вилоят ҳокими учун барча қулайликларга эга бир неча минг долларлик контейнер – муваққат уй тикланди. Марҳум шоир Чустийнинг Чуст туманидаги ҳовлиси эса хароб аҳволда қолмоқда (“Рост24”, 2 март). Бу икки манзара жамоатчилик томонидан турлича талқин қилиняпти.\n“Қандай миллат бўлдик?! Оддий туман ҳокими ўринбосари ҳам кутубхона ё бошқа маърифат ўчоғини тезда бузиб ташлаб, ўрнига мебель цехи қуришга изн бера олади! Аммо ҳатто катта шаҳар ва вилоят ҳокимияти ҳам ўн нафар ижодкор чақириб, ўзича битта халқаро фестиваль ўтказа олмайди... Ситилар қуряпмиз, бироқ суратда кўриб турганингиздек, катта шоиримиз Чустий домланинг сўлим Ғова қишлоғидаги ҳовлисиниям ташландиқ жойдек ташлаб қўямиз. Чуст туманида ўзи учта катта улуғ аждодимиз бўлса, бири Сўфизода, яна бири Чустий домла! На уйлари, на музейлари бор, на адабий мерослари билан танишиш имкони!” деб ёзди таржимон ва шоир Аъзамжон Обидов.\nXabar.uz нашри эса ҳокимнинг муваққат уйи қисқа муддатда битказилганига эътибор қаратди.\n“Қизиқ, биргина кам таъминланган оила 500 минг сўм ажратилиши учун ойлаб кутиши керак, биргина ер олиб тадбиркорлик қилиш учун 30 дан ошиқ ҳужжат йиғиш асаббузарлиги бор, бир хонали уйингизни ремонт қилишингиз учун камида бир ой вақтингиз кетади, пул топсангиз, уста топмайсиз, уста топсангиз, пул топмайсиз. Аммо раҳбар учун пул ҳам, уста ҳам, ер ҳам, вақт ҳам чикора экан. Бу ихчамгина, аммо дачалардек ҳашамдор кўринишдаги ҳовлида яшаган ҳоким халққа янада яқин бўла оладими ё яна ўша гап – танаси бошқа дард билмас, деб ёзғириб юраверамизми?” дея мутасаддиларни саволга тутди Xabar.uz нашри.


“ХАДИЧАИ КУБРО” АЁЛ-ҚИЗЛАР ЎРТА МАХСУС ИСЛОМ ТАЪЛИМ МУАССАСАСИДА КЎРГАЗМА ВА ТИЖ – .:: Xadicha.uz\n“ХАДИЧАИ КУБРО” АЁЛ-ҚИЗЛАР ЎРТА МАХСУС ИСЛОМ ТАЪЛИМ МУАССАСАСИДА КЎРГАЗМА ВА ТИЖ\n“Хадичаи Кубро” аёл-қизлар ўрта махсус ислом таълим муассасасида кўргазма ва ТИЖ бўлиб ўтди.\nЖорий йилнинг 29 апрель куни таълим муассасасида ёшларнинг билим савиясини ошириш ва бўш вақтини мазмунли ўтказиш мақсадида икки қисмдан иборат тадбир бўлиб ўтди.\nТадбирнинг биринчи қисмида таълим муассасаси тарихи ва ҳаёти ёритилган видеоролик, мадраса ҳақида маълумот берадиган буклетлар ҳамда муассаса кутубхонасини бойитган ягни китоб ва адабиётлар намойиши бўлиб ўтди.\nТалаба қизлар мадраса ҳаётида ҳақида сўзловчи буклет ва видеороликларни кўриб бир олам завқ олишди ва муассаса ҳақида янада кўпроқ маълумотга эга бўлишди.\nШунингдек, тадбирнинг иккинчи қисмида битирувчи талабаларнинг малакавий битирув ишларидан энг сара намуналар “Талабалар илмий жамияти”да слайдлар асосида талабалар томонидан ёритиб берилди ва савол-жавоблар асосида муҳокама қилинди.\nТалаба қизлар ТИЖ сўнгида ўзларининг камчилик ва хатоларини билиб олишди ва ўқитувчилар томонидан уларга келгусида бу камчиликларни қандай бартараф этиш кераклиги юзасидан таклиф ва кўрсатмалар берилди. Тадбир жуда кўтаринки руҳда бўлиб ўтди.


ДЕҲҚОННИНГ ИШ ФАСЛИ БОШЛАНДИ - AmuNews.uz - энг сўнгги янгиликлар\nДЕҲҚОННИНГ ИШ ФАСЛИ БОШЛАНДИ\nБаҳор келиши билан табиат қиш уйқусидан уйғонади. Дов-дарахтлар, ўт-ўланлардан тортиб, турли ҳашаротларгача қуёш тафтини сезиб жонлана бошлайди. Бундай пайтда деҳқон ҳам, албатта, қараб турмайди. Чунки деҳқон учун иш фасли бошланади. Ҳар галгидек бу йилги баҳор мавсумида ҳам миришкор деҳқонларимиз ерга барака уруғини қадашга қизғин тайёргарлик кўришмоқда. Соҳа мутасаддилари билан суҳбатимиз ҳам айнан шу мавзуда бўлди.\nХўш, бу йил деҳқон ва фермерларимиз далаларига, аҳоли томорқасига қандай экинлар экади?\nАнвар ЙЎЛДОШЕВ, туман Қишлоқ ва сув хўжалиги бўлими бошлиғи, Қорақалпоғистон Pеспубликаси Жўқорғи Кенгеси депутати:\n– Қишлоқ хўжалиги туманимиз иқтисодиётида етакчи ўрин тутади. Шу боис, соҳани ривожлантиришга алоҳида эътибор қаратилиб, давлатимиз томонидан жорий қилинаётган ислоҳотлар мазкур йўналишда ҳам амалга татбиқ этилмоқда. Фермер ва деҳқонлар, томорқа ер эгалари ҳуқуқ ва манфаатлари ишончли ҳимоя қилинмоқда. Уларга қишлоқ хўжалиги маҳсулотлари етиштиришни янада кўпайтиришга, экспортни йўлга қўйиб, давлатга ҳам, ўзига ҳам даромад келтиришларига кенг имкон берилмоқда.\nТуманимиз қишлоқ хўжалиги соҳасида ҳам фермер хўжаликларининг ер майдонларидан фойдаланиш самарадорлигини ошириш мақсадида Президентимизнинг тегишли Қарор ва Фармонлари асосида зарур чора-тадбирлар кўрилмоқда. Қиш давомида барча қишлоқ хўжалик техникалари техник кўрикдан ўтказилиб, созланди ва мавсумга тайёр қилиб қўйилди. Шунингдек, ерларнинг шўри ювилиб, суғорилди. Уруғликлар ҳам сараланиб, экишга тайёр ҳолатга келтирилди.\nБу йилги мавсумда туман бўйича пахтадан ташқари, бошоқли дон экинлари, дуккакли экинлар, мойли экинлар, полиз ва сабзавот, чорва учун озуқа экинлари экилиши режалаштирилмоқда. Туман ҳудудида 44 779 гектар ер майдони мавжуд бўлиб, шундан 30 834 гектаридан қишлоқ хўжалиги экинларини экиш учун фойдаланилади. Бу йил туман бўйича 15550 гектар ерга чигит экиш кўзланмоқда. Бошоқли дон экинлари етиштириш учун эса 3000 гектар ер ажратилган. Сабзавотларга 1710 гектар ер майдонлари ажратиш режалаштирилиб, шундан 1200 гектарида қизил қалампир етиштириш режалаштирилмоқда.\nПолиз маҳсулотлари, яъни қовун-тарвуз ва бошқалар учун 450 гектар ер майдони бўлиб берилди. Картошка 150 гектар, мойли экинлар 520 гектар, чорва учун озуқабоп экинлар 1424 гектар ерга экилиши кўзда тутилмоқда. Шунингдек, туманимиз ҳудудидаги ер майдонларининг 1600 гектарига, ерости суви яқинлиги сабабли, шоли экиш режалаштирилди.\nФермерлар, деҳқонлар ва томорқа ер эгалари айни кунларда экин майдонларини экишга шайлаб, тайёрлашмоқда. Тупроқ илиб, тобига келиши билан ерга барака уруғлари қадала бошланади.\nБу йил ҳам мавсумдан умидимиз катта. Қишлоқ хўжалигида жорий этилаётган ислоҳотлар самарасини амалда кўрсатиб, етиштириладиган маҳсулотларимиз кўламини янада кўпайтиришимиз, бозорларимизни, элимиз дастурхонини таъминлашимиз, экспортни йўлга қўйишимиз лозим. Бу барчамиз учун асосий ва долзарб вазифа. Уни амалга ошириш учун бор имкониятимиздан фойдаланамиз ҳамда меҳнатимиз ва куч-ғайратимизни аямаймиз.\nФайзулла Саъдуллаев, туман фермер, деҳқон хўжаликлари ва томорқа ер эгалари Кенгаши раиси:\n– Томорқа ҳам даромад манбаидир. Ишбилармон ва меҳнаткаш деҳқонлар бугунги кунда томорқада етиштирилган маҳсулотлари орқали даромад топиб, ўз оилаларига ҳам, давлатга ҳам наф келтиришмоқда.\nАҳолининг томорқадан унумли фойдаланишини таъминлаш ва экин майдонларидан фойдаланиш самарадорлигини ошириш мақсадида Президентимиз томонидан “Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида” ги Фармон ҳамда “Фермер, деҳқон хўжаликлари ва томорқа ер эгалари фаолиятини янада ривожлантириш бўйича ташкилий чора-тадбирлар тўғрисида”ги Қарор қабул қилингани фермерларга, деҳқон хўжаликлари ва томорқа ер эгаларига кенг имкон эшикларини очмоқда. Ҳозирги кунда тадбиркор деҳқонлар интенсив ва бошқа турдаги мевали боғлар яратиб, иссиқхоналарда турли сабзавотлар, кўкатлар, цитрус мевалар, гуллар, манзарали дарахтлар кўчатларини етиштириб, бозорларни таъминламоқда. Бу орқали даромад топиб, турмушини янада яхшилашга эришишмоқда.\nХолимбег овулидаги деҳқонларнинг томорқа хўжалиги бўйича тажрибаларини ҳам ҳар томонлама намуна қилиб айтсак арзийди. Бугунги кунга келиб, улар ҳам ўз оила аъзолари бандлигини таъминлаб, ҳам туман аҳолисининг озиқ-овқат маҳсулотларига бўлган эҳтиёжини қондиришга ҳисса қўшиб келишмоқда. Орттирган даромадлари эвазига турмушини обод қилиб, янги уй-жойларга, машиналарга эга бўлишмоқда.\n«Томорқа – даромад манбаи» шиори остида ишнинг кўзини биладиган холимбегликлар аллақачон экиш ишларини бошлаб юборишди. Эртаги экинларга ажратилган 84 гектар ерга 172 тонна уруғ сарфлаш ва 1 млн. 152 минг 150 туп сабзавот кўчатларини кўчириш мўлжалланмоқда. Бунинг учун ер эгалари даромадлари ҳисобидан 754 млн. сўм маблағ сарфланиши кутилмоқда. Кутилаётган ҳосилнинг оила эҳтиёжидан ортгани аҳоли эҳтиёжи учун ички бозорга олиб чиқилиши режалаштирилмоқда.\nЕрдан унумли фойдаланиш мақсадида Холимбег овулида 90 гектар ерга ўртаги экинларни экиш ҳам кўзда тутилган бўлиб, унга 17 тонна уруғлик сарф қилинади. Шунингдек, август ойида ҳосили йиғиб олиниб, бўшайдиган 35 гектар майдонга ҳам пиёз ва саримсоқпиёз экиш режалаштирилди. Экиш учун кетадиган 1844 кг. саримсоқпиёз ва 324,7 кг. пиёз уруғлари учун ер эгалари томонидан 21 млн. сўм маблағ ажратилиши кутилмоқда.\nХолимбег овули тадбиркор деҳқонлари янгидан боғ яратиб, даромадларини янада кўпайтиришни мақсад қилишган. Бунинг учун 8 минг 658 дона турли мевали дарахтлар кўчатларини ўтқазиб, оила эҳтиёжини таъминлашдан ташқари, уларни ҳам даромад манбаига айлантириш, айни пайтдаги мавжуд мевазор боғлардан эса ёз бошланишида мўл ҳосил олиш режалаштирилган.\nМеҳнатдан келса бойлик, турмуш бўлар чиройлик, деган нақлнинг мағзини чаққан холимбеглик миришкор деҳқон ва фермерлар, томорқа эгалари ўз ерларидан унумли фойдаланишмоқда. Яқин келажакда улар ўзлари етиштирган қишлоқ хўжалиги маҳсулотларини ички бозордан ташқари, қўшни давлатларга экспорт қилишни йўлга қўйишни ҳам ният қилишган.\nҚИШ ЧИЛЛАСИДА ҲАМ БУҒДОЙЗОPЛАP ЯМ-ЯШИЛ\nҚАДPИ БАЛАНД, ҚАДДИ БАЛАНД ЎЗБЕК ДЕҲҚОНИ


Қозоғистоннинг Чимкент шаҳрида ўзбекистонлик уч нафар меҳнат муҳожири ис газидан заҳарланди. Заҳарланганлардан икки нафари вафот этган, бир нафари эса касалхонага ётқизилган.\nҚозоқ нашрларининг “КазТрансГаз Аймак” газ таъминоти ширкатига таяниб хабар беришларича, ҳодиса 13 ноябрь куни ўзбек муҳожирлари ижарада яшаган уйда содир бўлган.\n“Ис газидан заҳарланган 35 ва 42 ёшдаги икки нафар ўзбекистонлик вафот этди. 35 ёшли ўзбекистонлик эса оғир аҳволда шифохонага ётқизилди”, – дейилади хабарда.\nДастлабки текширувларда бахтсиз ҳодиса ёнғин хавфсизлиги қоидаларига риоя қилинмаганлиги оқибатида келиб чиққани аниқланган.


Ўзбекистонликлар Рамазон ҳайитида неча кун дам олишлари маълум бўлди\nПрезидент Шавкат Мирзиёев: Келгуси ҳафтада Рамазон ҳайити муносабати билан ҳам аҳолимизга яна 5 кунлик дам олиш берилади.\nТОШКЕНТ, 27 апр — Sputnik. Ўзбекистонликлар келгуси ҳафтада Рамазон ҳайити муносабати билан 5 кун дам олишади. Бу ҳақда президент Шавкат Мирзиёев раислигида ўтган йиғилишда маълум қилинди.Давлат раҳбарининг сўзларига кўра, бу йилги Наврўз байрами муносабати билан қўшимча дам олиш кунлари белгилангани, 250 та меҳмонхона ва музейлар аҳолига чегирма бергани, зиёрат объектлари бепул қилингани ички туризм учун катта туртки берган. Бу орқали Бухоро ва Самарқандга қўшимча 110 минг маҳаллий туристлар борди.Таъкидланишича, 2022 йилдан бошлаб барча давлат ташкилотлари ходимлари учун йилига бир марта маҳаллий саёҳатга чиқиш харажатларининг 20 фоизини бюджетдан ташқари маблағлар ҳисобидан қоплаш амалиёти йўлга қўйилади.Эслатиб ўтамиз, президент фармони билан 2022 йилда қўшимча дам олиш кунлари ва айрим дам олиш кунларини бошқа кунга кўчириш белгиланган.Беш кунлик иш ҳафтасида ишлайдиган ходимлар учун дам олиш кунлари қўйидаги тартибда кўчирилган.Ҳафтасига 6 кун ишлайдиганлар учун бу кунлар қўшимча дам олиш кунлари бўлади.Аниқ саналар президент Рамазон ҳайитини нишонлаш тўғрисидаги фармонни имзолагандан сўнг маълум бўлади. Бу йилги Рамазон ҳайити 2 майга тўғри келиши кутилмоқда.\nрамазон ҳайити, дам олиш куни\n09:46 27.04.2022 (янгиланди: 09:50 27.04.2022)\nПрезидент ҳузуридаги йиғилишда Рамазон ҳайити муносабати билан фуқароларга 5 кун дам олишлари маълум қилинди.\nТОШКЕНТ, 27 апр — Sputnik. Ўзбекистонликлар келгуси ҳафтада Рамазон ҳайити муносабати билан 5 кун дам олишади. Бу ҳақда президент Шавкат Мирзиёев раислигида ўтган йиғилишда маълум қилинди.\n“Келгуси ҳафтада Рамазон ҳайити муносабати билан ҳам аҳолимизга яна 5 кунлик дам олиш берилади. Бу ҳудудларда ички туризмни ривожлантириш учун қўшимча имконият. Энди ушбу ишларни фақат байрамлар арафасида эмас, балки йил давомида тизимли равишда ташкил этиш бўйича янги тартибни жорий этамиз”, - деди президент.\nДавлат раҳбарининг сўзларига кўра, бу йилги Наврўз байрами муносабати билан қўшимча дам олиш кунлари белгилангани, 250 та меҳмонхона ва музейлар аҳолига чегирма бергани, зиёрат объектлари бепул қилингани ички туризм учун катта туртки берган. Бу орқали Бухоро ва Самарқандга қўшимча 110 минг маҳаллий туристлар борди.\nТаъкидланишича, 2022 йилдан бошлаб барча давлат ташкилотлари ходимлари учун йилига бир марта маҳаллий саёҳатга чиқиш харажатларининг 20 фоизини бюджетдан ташқари маблағлар ҳисобидан қоплаш амалиёти йўлга қўйилади.\nЭслатиб ўтамиз, президент фармони билан 2022 йилда қўшимча дам олиш кунлари ва айрим дам олиш кунларини бошқа кунга кўчириш белгиланган.\nБеш кунлик иш ҳафтасида ишлайдиган ходимлар учун дам олиш кунлари қўйидаги тартибда кўчирилган.\n7 майдан (шанба) 4 майга (чоршанба);\n14 майдан (шанба) 5 майга (пайшанба).\nҲафтасига 6 кун ишлайдиганлар учун бу кунлар қўшимча дам олиш кунлари бўлади.\nАниқ саналар президент Рамазон ҳайитини нишонлаш тўғрисидаги фармонни имзолагандан сўнг маълум бўлади. Бу йилги Рамазон ҳайити 2 майга тўғри келиши кутилмоқда.


Шота Арвеладзе: Бундай юқори даражали мусобақада футболнинг ўзини таҳлил қилишимиз яхшироқ бўларди\n"Пахтакор" бош мураббийи "Ал Ҳилол" билан ОЧЛ 3-тур ўйинидан кейин матбуот анжуманида баҳс ҳақида фикрларини билдирди.\n- Бундай савияли мусобақада биз футболнинг ўзи ҳақида гапиришимиз яхшироқ бўларди, чунки Осиёнинг энг кучли клубига қарши ўйнадик. Қизил карточка берилишидан аввал тўп оширилганда ўйиндан ташқари ҳолат бор эди. Шунингдек, бизнинг ҳужум пайтида футболчимизга қўполлик ишлатилганди. Бу жудаям оғриқли. Кийиниш хонасида уларга қараш қийин. Афсуски, бундай қўпол хатолар жудаям оғриқли. Биз яна қайтамиз. Футболдаги одамлар эса камроқ хато қилишларига умид қиламиз. Улар қарорларини ўзгартиришмоқда, осон фолларни беришмоқда. Кимдир кўрсатиши билан қарорлари ўзгармоқда. Бундай даражадаги турнирда юқори савияли ҳакамлар бўлиши керак, аммо бу ҳолат бизни хафа қилди.\nБундай даражадаги ўйинларда 3-4 имкониятдан фойдаланиб қолиш керак. Бунга интилиш лозим. Лекин бу ҳали бизнинг энг яхши ўйинимиз, энг юқори даражамиз эмас. Биз яхшироқ ўйин кўрсата оламиз.\nБиз олдинга умид билан боқамиз. Ишимиз футболчиларни руҳлантириш. Энди бу тарих эканлигини уларга уқтирамиз. Бугунги ўйин тугаб бўлди. Тезроқ тикланиб, йигитларга навбатдаги беллашув ҳақида сўйлаймиз. Олдинда уч баҳс кутмоқда. Рақиб ҳақида маълум хулосаларга эгаман, аммо бу ҳозирча ён дафтарчамда битилган. Буни йигитларга айтаман. Кейинги беллашувда биз ўзимиз хоҳлагандек ўйнашга ҳаракат қиламиз.\n"Пахтакор" телеграм канали\nОсиё Чемпионлар лигаси Пахтакор Шота Арвеладзе


Билиб қўйган яхши! - Баъзи хорижий мамлакатларнинг одоб доирасидаги тақиқлари\nБилиб қўйган яхши! - Баъзи хорижий мамлакатларнинг одоб доирасидаги тақиқлари\nЧет элга саёҳат ёки бирор бир иш билан борар экансиз, у ердаги қонун-қоидалар ва аҳлоқий меёрлар билан таниш бўлганингиз маъқул. Чунки сиз одатланган нарсалар у ерда тақиқланган ёки уятли саналиши мумкин. Қуйида баъзи чет давлатларда тақиқланган қоидалар ҳақида маълумотлар билан танишишингиз мумкин, хорижга борганингизда булар сизга асқотади ҳамда нохуш вазиятга тушишингиздан асрайди.\nФрантсига борсангиз, пул ҳақида гапириш ва савол беришдан сақланинг, чунки бу нарса франсузлар назарида ярамас одат ҳисобланади.\nУкраинада слявян дўстингиз ёки дугонангизга гулдаста бермоқчи бўлсангиз, ундаги гулларнинг сонига албатта эътибор беринг ва жуфт бўлмаслиги кераклигини ёдда тутинг. Чунки у ердагиларнинг одати бўйича, жуфт сонли гуллар фақатгина дафн маросимларига олиб келинади.\nЯнги Зеландияга бориб қолсангиз, автомобил рулида ўтирган ҳолда сигнал бера кўрманг. Бу маҳаллий аҳоли назарида катта ҳақорат ҳисобланади.\nҲиндистонга бормоқчимисиз?! Унда шуни билиб олингки, қарама-қарши жинс вакили билан ҳамманинг олдида гаплашар экансиз, унга яқин турмаслигингиз лозим.\nЯпонияда эса бошқа мамлакатларда одат тусига айланган нарса – яъни ресторан ва қаҳвахоналарда чойчақа қолдириш ҳақиқий жиноят ҳисобланади.\nБордию Мексикага йўлингиз тушиб қолса, шуни ёдда тутингкки, мексикаликлар “ҳазилларнинг қироли” ҳисобланадилар. Шунинг учун ҳам маҳаллий аҳолининг сизга нисбатан қилган ёки айтган ҳазилига ҳафа бўлиб юрманг, гарчи бу жуда қўпол ҳазил бўлса ҳам.\nНорвегияда одамларнинг бир-биридан черковга броган-бормаганликлари ҳақида сўрашлари ўринсиз ҳисобланади ва одоб доирасидан четга чиққан саналади.\nТуркиянинг ҳам ўзига яраша одоб-аҳлоқ доираси бор, уларни билиб қўйсангиз фойдадан ҳоли бўлмас эди ва сиз ноқулай аҳволга тушмас эдингиз. Масалан, ОК белгисини кўрсатиш Туркияда қаттиқ ҳақоратлаш саналади. Шунинг учун асло бундай қила кўрманг!\nБуюк Британияда одамлар бир-бирларидан ойлик маошлари ёки даромадлари ҳақида сўрамайдилар, чунки бу нарса одобсизлик ҳисобланади. У ерга йўл олишдан олдин ана шу нарсани албатта инобатга олинг.\nИрландияликлар билан британияликларнинг талаффузида фарқ бор. Йўлингиз тушиб Ирландияга бориб қолсангиз, ирландияликларнинг талаффузида гапиришга ҳаракат қилманг. Туристларнинг бундай актсент билан гапириши уларга ёқмайди.\nГерманияда туғилган кун кириб келмасидан олдин табриклаш аҳлоқ доирасидан четга чиқувчи одобсизлик ҳисобланади. Германияга саёҳатга бориш ниятингиз бўлса, буни билиб қўйганингиз яхши.\nКенияга йўлингиз тушиб қолса, шуни билиб қўйингки, маҳаллий аҳоли уларга фамилияларини айтиб, мурожаат қилишларини ёқтирмайдилар.\nЧилида қўли билан овқат ейиш одобсизлик ва бефаросатсизликдан далолат беради. Чилига борадиган бўлсангиз, бунга асло йўл қўйманг.\nСингапурда эса жамоат транспортида бирор нарсани ейиш тақиқланади. Шундай қилиб қолсангиз, жаримага тортилишингиз ва атрофдагиларнинг нафратига учрашингиз мумкин.\nВенгрияда бирор зиёфатга бориб қолсангиз, айтилган қадаҳ сўзидан кейин бокалларни уриштириб юрманг. Акс ҳолда сизни аҳлоқсиз, деб ҳисоблашади.\nХитойга борсангиз, у ердаги аҳолига соат ва соябон ҳадя қилишдан сақланинг. Мураккаб хитой тили фонетикасида “соат тақдим қилиш” бирикмаси “дафн маросимида қатнашиш” деган сўз бирикмаси билан жуда ўхшашиб кетади. Шунинг учун соат тақдим қилар экансиз, сиз у одамга ўлимни раво копърган бўлар экансиз. Соябон ҳадя қилиш эса алоқаларни узиш рамзи ҳисобланар экан.


Эҳтиёт бўлинг: реклама! | Azon.uz - Ахборот-таҳлилий портал\n946 12:00 06.11.2019\nРеклама, реклама, реклама. Ҳозирги кунга келиб ушбу сўзнинг долзарблик даражаси шунчалик кучайиб кетдики, ҳаттоки бир кун давомида камида 2-3 марта нутқимизда ишлатамиз.\nУйда ўтириб, телевизордан яхши филм ёки кўрсатув томоша қилаётганингизда бошида ва охирида албатта реклама берилади, бу пайтда эса сиз бироз асабийлашишингиз турган гап. Беихтиёр марҳум қизиқчи Хожибой Тожибоевнинг машҳур истеҳзоли гаплари ёдимизга тушаверади: “Телевизорда мазза қилиб реклама томоша қилиб ўтирганингда, кино қўйиб юборади.”\nИжтимоий тармоқ ривожланиши натижасида реклама саноати тараққиёти кутилгандан-да жадаллашиб кетди. Реклама агентликлари, телеграм, инстаграм, фейсбук, ютуб каби тармоқларда кўп сонли аудиторияга эга каналлар ўз реклама хизматларини таклиф этишмоқда. Хусусий бизнес ва тадбиркорликни ривожлантиришда рекламанинг ўрни беқиёс. Шу ўринда бир неча вазифани бажаради:\n－ маҳсулотлар ва хизматлар ҳақида истеъмолчиларни хабардор қилиш, маълумот бериш вазифаси;\n－ ишонтирувчи вазифаси;\n－ эслатувчи вазифаси;\nКўчада кета туриб, шунингдек, метроларда, автобусларда, жамоат жойларида , одам гавжум масканларда катта-кичик ўлчамлардаги афишаларга кўзингиз тушади, унчалик эътибор бермасангизда, у барибир сизга таъсирини ўтказади. Масалан, бирор бир бренддаги ичимлик расмини ҳар куни кўчадаги афишада кўрасиз. Магазинга кириб ичимлик харид қилаётганингизда эса сизга нотаниш бренд маҳсулоти ва рекламасини кўриб, номини таниб олган брендингиз маҳсулотини кўрсатишди. Беихтиёр сизга таниш ичимликни танлайсиз, гарчи ундан аввал фойдаланмаган эрсангиз-да.\nРеклама прогресси яхши ва юқоорида айтганимдек, халққа нафи тегиб турибди. Кўпчиликнинг реклама хизматлари сабабли оғир юмуши енгиллик билан ҳал бўляпти.\nБу соҳада мавжуд камчиликларга эса кўз юмиб ўтишни жоиз деб билмадим. Рекламада ҳам маданият ва чегара тушунчалари бор. Бу борадаги камчилик ва хатоларни хоҳлаганча қидириб топишингиз мумкин.\nРекламаларда кўпинча имло қоидаларига риоя қилишмайди, саводсизларча ёндашишади. Бу эса тилга нисбатан ҳурматнинг йўқолишидан бошқа нарса эмас.\nДавлат тили ўзбек тили деб белгиланган бўлса-да, аксар рекламаларни рус ва инглиз тилларида оммага намойиш этишади.\nЯна бир муаммолардан бири, бу рекламада менталитетимизга тўғри келмайдиган турли расмлардан, видеолардан фойдаланиб келинаётганлигидир. Баъзан телеэкранда чет элда тайёрланган рекламаларга кўзингиз тушади. Табиийки, реклама Ғарбдаги маданият ва менталитетга мослаштирилган, бу эса бизнинг миллий маданиятимизга умуман тўғри келмайди.\nЭнг ачинарлиси, дори дармонларнинг ракламасидир. Чунки содда кишилар қайсидир касалликларини реклама қилинаётган дори махсулотлари орқали даволашни ўзларига эп кўрмоқдалар. Бу эса оғир асоратларга олиб келади. Масалан, эркаклар простата безини даволашга бир неча йиллардан бери бир перепаратни реклама қилиб келишади. Машҳур урологлардан бирининг эътироф этишича, бу дори фақат олтмиш ёшдан ўтган кишиларгагина қўлланиши мумкин экан. Сабаби бу перепаратни қўллаган кишиларнинг оталик уруғи қирилиб битар экан. Бундай ачинарли ва аянчли мисолларни қатор келтириш мумкин.\nАнча кунлар илгари "Миллий тикланиш" партиясининг рекламаларида мини юбка кийган қизларни кўрдик. Миллийликни тарғиб қилиши назарда тутилган партия бундай ҳолатга йўл қўяр экан, бошқаларга нима дейишга ҳам ҳайронсан киши.\nРеклама агентликлари ва реклама берувчи шахслардан бу борада эътиборлироқ бўлишларини истаб қоламан...\n426 17:30 18.06.2020\n502 18:30 24.02.2020\n897 14:03 14.02.2020\n11115 18:32 13.02.2020\n553 18:20 24.01.2020\n777 16:29 12.11.2019